Mobiilisovellus tarjoaa nuorille keikkatöitä Turussa - Paikalliset - Turun Sanomat\nTreamer-sovelluksen avulla nuori voi työskennellä päivän ikäihmisen juttuseurana tai vaikkapa esitteiden jakajana.\n6.7.2016 14:13 8 kommenttia\nPansion Me-talo aloittaa keskiviikkona kokeilun, jossa alueen nuoret voivat mobiilisovelluksen avulla hakea Me-talon tarjoamiin keikkatöihin.\nPalvelukeskus Hövelissä sijaitsevan keskuksen toimintaa koordinoi vanhusten hyvinvointia Turussa edistävä Fingerroosin säätiö. Toiminnan mahdollistaa Me-säätiö, jonka tavoitteena on vähentää lasten, nuorten ja perheiden syrjäytymistä.\nKeikkatöistä maksetaan nuorille 10 euron tuntipalkkaa. Töiden kirjo on laaja: tarjolla on kaikkea karaokelaulusta siivoamiseen ja tapahtumaroudaamisesta tiedotustöihin.\nTreamer tarjoaa Me-talon isännän Miika Neulaniemen mukaan nykyaikaisen ratkaisun, josta hyötyvät nuoret sekä koko alueen yhteisö.\n– Sovelluksen avulla nuori voi päästä nopeasti työelämän makuun ja mielekkääseen työhön tai kokeilla jotain uutta, Neulaniemi kertoo.\nNuori luo profiilin Treameriin ja työtehtäviä voi etsiä karttasovelluksen avulla. Palkanmaksu hoituu työnantajalta nopeasti nappia painamalla heti työtehtävän valmistuttua.\n– Nuorisotyöttömyys on joka paikassa valtava ongelma, ja siihen tarvitaan nopea ratkaisu. Tämä sovellus luo yhdenvertaiset mahdollisuudet nuorille löytää työtä, Neulaniemi kertoo.\nTöitä saavat ottaa vastaan myös muut kuin pansiolais-pernolaiset, vaikka osa töistä on tarkemmin alueellisesti kohdennettuja. Me-talo järjestää esimerkiksi ideointipajoja, joissa nuoret voivat ideoida millaista talon toiminnan Pansio-Pernossa pitäisi olla. Ideoinnista maksetaan muiden keikkatöiden tavoin palkka.\n– Tietenkin toivomme, että erityisesti tämän alueen nuoret innostuisivat tästä, Neulaniemi kertoo.\nNeulaniemi ei osaa vielä arvioida tarjolle tulevien keikkatöiden tarkkaa tuntimäärää.\n– Kyllä niitä tulee oikein mukava määrä. Treamer hoitaa paperiasiat, joten tämä on meille todella helppoa. Aina ei ole varaa tai mahdollisuuksia pidempiin työsuhteisiin palkkaamiseen, joten tämä on siihen hyvä apua molemmille osapuolille.\nToiminnan on tarkoitus jatkua myös syksyllä.\nTyötön nuori 6.7.2016 14:28\nMistä iphone jotta voisin käyttää palvelua?\nMuuten ihan kiva ajatus, mutta sovellus toimii vain iphonella. Mistä minä nuorena työttömänä saan kalliin Applen puhelimen?\nTippa-T 6.7.2016 20:46\nVast: Mistä iphone jotta voisin käyttää palvelua?\nEt ryyppää ja polta ni rahat riittää laatuun!\nMikko 6.7.2016 22:06\nJaska 6.7.2016 21:33\nPakko tuohon tippa-t.n kommenttiin vastata että jos laatua haluaa ni omenat ostetaan vaikka siwasta mut puhelimessa ei oo vaihtoehtoja ku sony... Valitettava totuus et noi aifounit on ihan turhia kapistuksia\nPakokeino 7.7.2016 9:35\nJa rekisteröityminen facebookin kautta... Muuta keinoa ei ole.\nPena 7.7.2016 10:39\nMiten voi olla mahdollista että joku tekee tuollaisen palvelun joka toimii vain jollakin tietyllä laitteella. Milloin mahtaa tulla Android versio?


Ylimääräiset omenat kompostiin tai jäteasemalle – Keskilaakso\nOmenasato on hyvä, mutta laatu vaihtelee.\n2.9.2018 07:52 Keskilaakso\nJos puutarha tuottaa niin paljon omenoita, että niitä ei itse jaksa syödä, kannattaa niille etsiä muita käyttökohteita. Parasta on käyttää omenat hyödyksi: pakastaa, mehustaa tai tarjota muille.\nJos omenoita silti jää, voidaan ne kompostoida omalla pihalla puutarhajätteille tarkoitetussa kompostissa. Puutarhajätteille tarkoitetun kompostin ei tarvitse olla lämpöeristetty, vaan esimerkiksi laudoista tehty kehikko riittää. Omenoita kompostoidessa on huolehdittava, että komposti ei houkuttele haittaeläimiä.\nKodin jäteastiaan omenoita voi laittaa vain pienen määrän, ettei astiasta tule liian painava. Jäteauton kuljettajien työturvallisuuden vuoksi astia ei saa painaa yli 60 kiloa.\n← Mitkä ovat uusien koulujen rakennus- ja käyttömenot?\nIkääntyneiden liikuntapäivä tänään Inkeroisten hyvinvointiasemalla →


T.T. Avot tykitti Callexin ohi - Hevosurheilu.fi\nT.T. Avot tykitti Callexin ohi\nT.T. Avot rynnisti Callexin ja Nooran Vilin välistä voittoon. Kuva: Totofoto\nToto76-1: 1 Callex, 0,60 euroa\nToto76-2: 12 Aisha Simoni, 1,90\nToto76-3: 4 Mass Attack, 5,90\nToto76-4: 2 Dionne Sisu, 50,90\nToto76-5: 6 Vapperi, 255,20\nToto76-6: 8 Camri, 4478,40\nToto76-7: 2 Wheelie Awake, 14752, 50\nSeitsemän oikein -voitto-osuus 14752,50 euroa\nKuusi oikein 421,70\nHenri Bollströmin ajokki T.T. Avot katkaisi Callexin voittokulun Mikkelissä.\nSuosikkikaksikko T.T. Avot ja Callex ottivat heti alkukiihdytyksessä tiukasti yhteen. Avauspuolikas revitettiin voltista peräti 20,0-vauhtia, jossa Callex painui Jani Ruotsalaisen kyydittämänä keulaan.\nCallex sai rauhoittaa jatkossa vauhtia merkittävästi. Maalisuoralla Kari Rosimon ajokki Nooran Vili rynnisti kolmatta rataa vahvasti, ja Jani Ruotsalainen antoi Callexille menoluvan. Tällöin takana matkannut T.T. Avot sai tilat ja spurttasi hurjasti voittoon.\n“Kovaa lähdettiin liikkeelle. Vähän olisi ollut vielä varaa, mutta selkä kelpasi eteen. Luotettiin, että lopussa tulee tilaa”, Henri Bollström kommentoi alkukiihdytystä.\n“T.T. Avot on kuin mersun automaattilaatikko. Se on suomenhevoseksi tosi ravivarma, se jaksaa mennä ja pääsee tosi kovaa”, Bollström kehui ajokkiaan.\nT.T. Avotin voittotulos haastaja- vs. huippudivisioonafinaalissa oli hevosen uusi ennätys 24,8 / 2100 metriä. Orin valmentaja on Tuomas Pöllänen.\nCallex piti keulasta niukasti toiseksi ennen Nooran Viliä.\nToto76-2: Ehtii sitä Mikkelissäkin takaa, kun on vain tarpeeksi hyvä hevonen.\nTapio Perttunen otti viime juoksusta viisastuneena Aisha Simonin kanssa alun rauhassa. Kaksikko suuntasi hänniltä eteenpäin 1200 metriä jäljellä ja eteni johtavan rinnalle.\nTamma hankki keulaan kymppiä kiihdyttäneestä Wille’s Rainmakerista otteen jo hyvissä ajoin, eikä kukaan kirinyt haastamaan voittajaa.\nAisha Simoni nappasi kauden viidennen voittonsa tuloksella 14,4a / 2100 metriä.\n“Tamma oli tosi hyvä, voimiakin jäi jäljelle. Sen kanssa täytyy vain itsekin pysyä alussa rauhallisena, että pysytään ravilla. Täysin ravivarma Aisha Simoni ei ole”, Perttunen myönsi.\nPerttunen oli vakuuttunut ajokkinsa työskentelystä muuten.\n“Aisha Simonilla voisi ajaa jo avoimessa tammalähdössä täydellä matkalla tänä päivänä.”\nJorma Kontion ohjastama Earp Boko oli toinen, Pekka Korven kuskaama Sun Capitano tuli maaliin seuraavana.\nToto76-3: Kyvyt esiin -divisioonafinaalin vuoro.\nJuho Ihamuotila nappasi uransa ensimmäisen Toto76-voitto.\nIhamuotila pääsi Mass Attackin kanssa etenemään keulaan. Kierros oli ainoastaan 18,5-vauhtinen, jolloin kaksikolla oli helppo työ irrota muista 11,5-lopetuksessa.\n“Mahtava fiilis, kun voitto tuli vielä omalla hevosella”, Ihamuotila hehkutti.\n“Yllätyin, että pääsin keulaan. Se oli voiton avain.”\nKeulapaikan alussa luovuttanut Wicasa Sioux oli Jorma Kontion kanssa toinen. Gold Narva kiri sitkeästi kolmanneksi Niko Jokelan käsistä.\nToto76-4: St Michelin tammatähdessä nähtiin Jokimaan toisinto.\nTomi Haapion kuskaama Dionne Sisu ravasi johtavan takana, josta Haapio luovi hevosen kiriin maalisuoralla. Tamma tuli lopun selvästi parhaiten ja voitti tuloksella 11,5a / 1609 metriä.\n“Lähdin niin kovaa matkaan, kuin vain pääsin, mutta Mikalla (Forss) lähti kovempaa”, Haapio kertoi lähtökiihdytyksestä.\n“Pekan (Korpi) taakse kun tuli tilat ja päästiin vapaalle, olin luottavainen.”\nFlight April kesti keulasta toiseksi ennen Ellix Rhymeä ja Hannu Hietasta.\nToto76-5: Nappireissulla voittoon.\nLähdön käsikirjoitus meni uusiksi, kun Mika Forss ajoi Kujanpään Jyräyksellä keulasta. Koskelan Akseli juuttui keulahevosen rinnalle, eikä jaksanut rutistaa perille.\nHarri Kotilaisen ajo Vapperin rattaille meni loistavasti. Ori matkasi toisella radalla kärjen takana, jossa voimat säästyivät loppuun.\nKotilainen käänteli ajokkinsa maalisuoran alussa kiriin ja Vapperi lipui varmasti kärkeen.\n“Jenkkikärryt oli ensimmäistä kertaa ja puolilaput, niillä saatiin lähtöön terävyyttä. Uskon, että se toi sen tarvittavan lisäpuristuksen”, Kotilainen kommentoi kolmannen peräkkäisen voittonsa ottaneen Vapperin suoritusta.\nLissun Eerikki laukkasi maalisuoralla ja menetti kakkossijan. Teemu Okkolin oli Mökin Tähden kanssa toinen, Tuomas Pakkanen kolmas Hissun Aarteen kanssa.\nToto76-6: Suurmestaruusajon vuoro.\nSuurmestaruusajosta oli kaavailtu kolmen kovan taistoa. Välähdyksen, Jokivarren Kunkun ja Polaran nimi nousi kaikkien huulille ennakkospekulaatioissa.\nTerho Rautiainen ja Camri olivat voittajan nimestä eri mieltä. Kaksikko nappasi juoksupaikan 2. ulkoa, josta Camri liisi kengittä Suurmestaruuden voittoon.\nVille Korjus oli Välähdyksen kanssa keulasta toinen, Jokivarren Kunkku johtavan rinnalta kolmas.\nAiheesta lisää myöhemmin Hevosurheilun nettisivuilla.\nToto76-7: Pronssidivisioonafinaali päätti kierroksen.\nMatti Halosen taktiikka Wheelie Awaken rattailla meni suunnitellusti. Halonen poimi keulapaikan Hunters Herolta ja sai vetää haluamaansa tahtia. Wheelie Awaken veto kesti varmasti maaliin saakka tuloksena hallittu voitto.\n“Mikkelissä keulasta monesti voitetaan ja tämä ei ole koskaan keulasta hävinnyt”, Matti Halonen perusteli taktiikkaansa.\nTommi Kylliäisen ajokki Edlance kiri toiseksi, Hunters Hero oli pronssilla.


Tornimallisen sähkökiukaan taakse kipsilevy? (Kylpyhuone ja sauna)\npvm: 30.1.2019 12:27\nKysymys: Tornimallisen sähkökiukaan taakse kipsilevy?\nVoinko asentaa tornimallisen sähkökiukaan taakse kipsilevyn ja siihen päälle laatat? Laatoitus ja levy tulisi lähes kattoon saakka. Käykö tavallinen vai erikoiskova kipsilevy? Jos ei kipsilevy käy niin käykö joku toinen halvempi vaihtoehto kuin mm.kaakeliluja-levy yms.?\nKaakeliluja tai muu parempi vaihtoehdo.\nKipsilevy ei tule kestämään....\nArvostele vastaus kysymykseen "Kylpyhuone ja sauna / Tornimallisen sähkökiukaan taakse kipsilevy?":\nAsiantuntija puhuu potaskaa! Kiukaan taustalaatoituksessa ainut sallittu taustamateriaali on tiili/betoniseinä,levyrakenne ei ole sallittu!! Kaakelilujan rakenteessa oleva kosteuseriste kestää lämpöä vain 70 astetta. [J4687961818]\nHyvähän se on että asiantuntijan ei tartte yksikseen puhua...? !\nEi mikään kiellä levyn päälle laatoittamista; levyn pitää olla vaan tarkoitukseen sopivaa, esim. cembrit Luja A.\nSe on vaan harmi että aina on tuo "...eikös löytyisi edullisempaa..."! Edullisimmaksi tulee kun ei laita mitään. Nuo kivipinnathan on yleensä vain kosmeettista vouhotusta ! Ja onhan niitä nykyään jo saunasisustuslevyjä, joissa on pohja ja pinta valmiina, ei muuta kun ruuvailee seinälle ! [ruosu]\nKiukaan ohjeissa on minimietäisyydet ja ne kun täyttyvät, voit tehdä niinkuin haluat. [Hety]\nLöydättekö kuvasta muuta kuin puuta, missä ovat ihmesuojauksenne?


MTV Münchenissä: "Pelko siitä että isku voi tapahtua missä ja milloin tahansa on ihan konkretiaa" - MTVuutiset.fi\nJulkaistu 26.07.2016 06:38\nMTV:n toimittaja Heikki Piuhola kertoo, että Baijerin osavaltiota piinanneet iskut ovat jo vaikuttaneet syvästi ihmisten mieliin. Saksalaiset uskovatkin nyt, että iskut ovat aivan yhtä mahdollisia Saksassa kuin ne ovat esimerkiksi Belgiassa tai Ranskassa.\nMTV:n toimittaja Heikki Piuhola kommentoi Münchenin tunnelmia sen jälkeen, kun Baijerin osavaltiossa sattui maanantaina jo kolmas isku viikon sisään.\n– Tavallisten ihmisten pelosta kertoo ehkä osittain se, että esimerkiksi tänään avatun Münchenin ostoskeskus Olympian kaupat ja käytävät pysyivät tänään pääosin tyhjinä. Eli pelko siitä että isku voi tapahtua missä tahansa ja milloin tahansa on täälläkin nyt ihan konkretiaa samoin kuin Belgiassa tai Ranskassa, Piuhola kertoo.\nOlympia-ostoskeskus oli yksi paikoista, joissa iskuja on viikon mittaan tehty.\nSaksalaiset ovat kuitenkin kieltäytyneet herkkäuskoisuudesta ja siitä, että kaikesta voisi syyttää nuoria radikalisoituneita, Piuhola sanoo.\n– Täällä on myös tänään korostettu sitä, että on tärkeää erottaa yksittäiset psyykkisesti häiriintyneiden tekemät iskut ja joukkosurmat todellisista islamistisista terroriteoista. Myös täällä Saksassa vaadittiin, että tapaukset ovat tutkittava perusteellisesti ja yksittäisillä tekijöillä ei välttämättä ole todellisia yhteyksiä terroristijärjestöihin esimerkiksi Isisiin.\nPaljon palautettavia turvapaikanhakijoita\nSaksassa on kuitenkin pitkälle toista miljoonaa turvapaikanhakijaa, joista suurimmalla osalla on traumaattisia kokemuksia takanaan, Piuhola sanoo. Se ei silti tarkoita, että he olisivat todellinen turvallisuusuhka Saksalle.\n– Näitä palautettaviakin on 60–70 000, ovatko he sitten suurempi uhka kuin muut pakolaiset, niin siitä täällä tietysti paljon puhutaan.\nPoliittiset tahot vaativat nyt enemmän resursseja poliisille. Myös armeijan asettamista valmiustilaan ehdoteltiin, nämä avaukset ammuttiin kuitenkin nopeasti alas, Piuhola kertoo.\n– Poliisi on tällä hetkellä nostanut valmiuttaan ja valvontaa erityisesti rautatieasemilla ja lentoasemilla ja tietysti rajoilla rajatarkastuksia on jonkin verran tehostettu, mutta juuri muuta poliisi ei pysty tekemään.


Leirikesän isoset - Kuopion seurakunnat\nLeirikesän leireille haetaan paljon isosia ja ilman teitä eivät leirit onnistuisi! Leirejä löytyy eri-ikäryhmille ja erilaisille kiinnostuksen kohteille, joten tutustuthan leirin kuvaukseen ennen leirille isoseksi hakemista.\nIsoseksi voivat hakea rippikoulun käyneet 15 vuotta täyttäneet seurakunnan jäsenet. Kerhonohjaaja- ja isoskoulutuksesta, sekä kokemuksesta lasten kanssa toimimisesta on hyötyä hakiessasi paikkaa. Kerrothan näistä ja omista vahvuuksista hakemuksessasi enemmän.\nIsosille maksetaan palkkiota 21€/vrk ja täysi-ikäisille koulutetuille isosille 42€/vrk leirillä työskentelystä. Palkkio on verollinen ja tarvitse sitä varten verokortin.\nIsoshaku leirikesän leireille\nIsoshaku on avoinna 27.4.-16.5.2021\nTieto isospaikasta lähetetään sähköpostilla tai tekstiviestillä tiistaina 18.5.2021. Vastaathan viestiin ja toimit siinä annettujen ohjeiden mukaisesti!\nIsoshakuLinkki avautuu uudessa välilehdessä\nValitse isoshakuusi mahdollisimman monta sinulle sopivaa leiriä, näin parannat mahdollisuuksiasi päästä mukaan leirikesään. Pääsääntöisesti pyrimme järjestämään mahdollisimman monelle isoselle paikan yhdelle leirille, mutta tarvittaessa saatamme pyytää sinua mukaan toisellekin leirille.\nLeireihin sisältyy yhteiskyyti, johon isosen on tarkoistus myös osallistua. Poukaman leirikeskukseen kuljetaan kuitenkin omin kyydein sijainnistaan johtuen!\nLeiripäivien aikana isoset osallistuvat kaikkeen työskentelyyn, ruokailuihin ja vapaa-aikaan leiriläisten kanssa. Yöt nukutaan leiriläisten kanssa yhteisissä huoneissa.\nLeireillemme osallistuu lapsia, jotka tarvitsevat muita enemmän tukea esim. oppimisvaikeuksien tai lievän vamman vuoksi. Mikäli olet käytettävissä henkilökohtaisen isosen tehtävään, rastita kohta myös hakemuksestasi.\nLisätietoa ja apua hakemuksen tekemiseen saat omalta nuorisotyönohjaajaltasi tai nuorisososihteeri Hanna Kärsämältä.


Paljon pojista: Turkoosi on POP!\nLöysin eilen kauniiden kukkien lisäksi myös muutakin mukavaa... Poikiemme vaatevarasto sai taas hieman täydennystä. Turkoosiin väriin olen mieltynyt, taas jälleen kerran. Viime keväänäkin oli sama juttu! Minulla on kausia värien suhteen. Syksyisin pidän oranssista, keväisin turkoosista ja vihreästä, kesäisin on kaikkia värejä ja talvisin ollaan hillitymmissä väreissä, kuten ruskeassa ja tummansinisessä. En tiedä mikä ihme minua vaivaa??\nLindexin suloiset ötökät seikkailevat meillä 104cm ja 110cm kokoisissa paidoissa.\nTähän Minymon paitaan ihastuin kovasti, wanhat autot vievät aina sydämeni! Nämäkin meille tulivat kaksin kappalein.\nEnsimmäisen kuvan tähtipaidat löysin KappAhlin alennusrekistä. Nappasin ne mukaani, kun sopivat koot olivat vielä jäljellä. Moni paita on nimittäin jäänyt kauppaan, kun jompi kumpi koko on jo loppunut.\nTurkoosi on tosi ihana väri. Meillekin nuo ötökät jo ehti. ;)\nMeillä väriä riittää kesät talvet, joku väri vuosi menossa. :D\n18. maaliskuuta 2009 klo 23.11\nPöh, en vielä ol elöytänyt ötökkäpaitaa...Etsintä jatkuu!\n19. maaliskuuta 2009 klo 8.37\nMeillekkin kotiutui ötökät ja olen huomannut ihan saman tuon turkoosin kanssa!


Mainostoimisto Sireeni on Google Partner | Sireeni\nMainostoimisto Sireeni on Google Partner\nTunnustuksena hakusanamainonta-, bannerimainonta-, videomainonta- ja mobiiilimainontaosaamisestamme Google on lisännyt Mainostoimisto Sireenin Google Partners -listalle.\nTeille tämä on vakuutus siitä, että osaamisemme taso on riittävä: olemme todistaneet osaamisemme niin käytännön mainonnassa kuin Googlen testeissä, ja toteuttamamme kampanjat ovat olleet sitä tasoa, mitä Google partnereiltaan odottaa.\nMeille tämä avaa entistä parempia mahdollisuuksia hyödyntää Googlen koulutuksia ja tarjouksia – eli tehdä entistä parempaa mainontaa Googlen välineillä.\nMiten Googlen mainonta hyödyttäisi teitä?\nGooglen hakusanamainonnan (useimmiten tunnetaan järjestelmän mukaan AdWords-mainontana) kautta voidaan luoda niin Googlen kuin muidenkin Googlen hakumoottoria käyttävien hakukoneiden sivuille klikkihinnoiteltua mainontaa: maksat vain klikeistä ja niistäkin korkeintaan sen verran kuin itse haluat maksaa. Hakukoneessa olet läsnä, kun ihminen haluaa tehdä jotakin: hankkia lisätietoa, etsiä vaihtoehtoja, ostaa, matkustaa tai vaikkapa aloittaa uuden harrastuksen.\nHakukone on yleensä ensimmäinen, joka kuulee näistä aikeista. Jos olet esimerkiksi kiinnostunut uuden auton ostamisesta, saatat lukea aluksi autolehtiä, mutta kun ensimmäistä kertaa muodostat tahtotilasi melko järkeväksi lauseeksi, kirjaat sen usein hakukoneeseen. “Toyota Hiace tyyppiviat”, “Mercedes C-sarja arvon säilyminen”, “Alfa Romeo Giulia QF hinta Suomessa”, “Mikä on kestävä automerkki” tai “Tekniikan Maailma testivoittaja auto” voivat olla kaikki hakulausekkeita, joita autosta kiinnostunut käyttää.\nNämä hetket saattavat olla hieman pidemmällä ostopolulla, koska alustavia päätöksiä on jo tehty, mutta ajoittain on mahdollista päästä vaikuttamaan ostopäätökseen melko aikaisinkin. Juuri nämä hetket ovat digiaikana teille niitä tärkeimpiä: näinä hetkinä te lunastatte paikkanne harkintajoukossa.\nMutta aina ei tämäkään riitä: mitä pidemmälle ostopolulla on päästy, sitä tarkempia haut usein ovat. Toinen tapa pysyä mielessä on luoda verkkoon jatkuvaa läsnäoloa. Kun halutaan olla läsnä ja herättämässä kiinnostusta jo ennen varsinaista harkintaa, kannattaa tukeutua bannerimainontaan.\nBannerimainonnan alla pääsemme vaikuttamaan koko ostopolun varrella, myös siinä vaiheessa, kun ostajan kiinnostus on vasta heräämässä. Googlen verkoston avulla päästään usealle erilaiselle sivustolle, sillä mukana niin merkittäviä suomalaisia massamedioita kuin tarkkaan rajattuja erikoissivuja ja blogeja. Kohdennusta ei tarvitse tehdä mediakohtaisesti, vaan voimme etsiä vain oikeista aiheista kiinnostuneita ihmisiä, joita Google profiloi jatkuvasti.\nBannerimainonta voi sisältää perinteisten staattisten bannereiden lisäksi html5-koodattuja bannereita, dynaamisia bannereita sekä aivan perinteisiä hakumainonnan näköisiä mainoksia, jotka ovat muuten yllättävän tehokkaita. Bannereilla päästään myös mobiiliapplikaatioihin, mikä on kriittisen tärkeää mobiilin varaan toimintansa luoneille yrityksille.\nGooglen laaja verkosto auttaa teitä kohtaamaan potentiaalisia asiakkaita koko ostopolun varrella, aina ensiharkinnasta sivustollanne jo käyneiden takaisin houkuttelemiseen saakka – ja miksei jälkihoitoonkin. Googlen kautta avautuvat mainospaikat myös Gmailiin, Google Mapsiin, YouTubeen ja muihin Googlen tuotteisiin. Sireenin kautta käytössänne on koko Googlen maailma – luotettavasti ja kustannustehokkaasti.


KAROLIINA NIEMINEN – Sivu 2\nMun juhannus oli täynnä rentoutumista, monia tärkeitä tyyppejä sekä älyttömän ihania kelejä. Oli parasta, miten yhteen viikonloppuun ehti mahtua niin paljon erilaista tekemistä ja eri tyyppejä!\nJuhannus saattaa olla usein sellainen, joka aiheuttaa jonkinlaisia paineita erityisesti suunnitelmien ja tekemisten suhteen… Tällä kertaa itselle ei kuitenkaan tullut ollenkaan sellasta fiilistä, että olisi tarvinnut olla jotain erityisen spesiaalia, vaan kaikki oli hyvin just näin. Some täyttyi muiden päivityksistä kauniista järvimaisemista ja näteistä kattauksista, joiden rinnalla omat suunnitelmat tuntui myös ihan riittävän täydellisiltä. Toivottavasti teillä muillakin oli ihana juhannus täynnä hyviä fiiliksiä!\nPerjantain juhannusaattoa vietettiin meidän perheen, serkkujen perheen sekä mummin ja papan kanssa meidän mökillä. Menoa ja meininkiä riitti kaikkien neljän nuoremman serkuksen kanssa, mutta vitsit miten kivaa oli olla mökillä taas! Grillattiin, loikoiltiin riippumatossa, ajettiin mönkijällä, tehtiin tikkupullaa, saunottiin ja tehtiin perinteiset kukkaseppeleet. Aurinko paistoi koko päivän ja kauniista ilta-auringostakin päästiin nauttimaan juhannuslöylyjen ja vihtomisten jälkeen saunan terassille. Pieniä juttuja, jotka tekee hyvän mielen ❤\nLauantaina suunnattiin muutaman ystävän kanssa Yyteriin vielä loikoilemaan vähän lisää auringon alle. Haettiin hyvät eväät ja pienestä alkukankeudesta huolimatta pilvet kaikkosi taivaalta ja päästiin auringosta nauttimisen lisäksi myös uimaan meriveteen. Kuten mun Instagramissakin kirjotin, jokaisen kesän bucketlistalta löytyy päiväretki Yyteriin. Rannalle pitkospuita pitkin kävellessä tuntuu kuin olisi ulkomailla, joten kannattaa siis ehdottomasti varata kesästä yksi päivä Yyterin biitsipäivää varten.\nYyterin reissun jälkeen suunnattiin vielä viettämään iltaa yhdessä ystävien kanssa. Käytiin ensin Periscopen kattoterassilla, jonka jälkeen napattiin tutusta ja turvallisesta Mäkkärin drive in:istä iltapalat messiin ja mentiin auringonlaskun bongauspaikoille istuskelemaan. Tärkeitä tyyppejä ja kivaa tekemistä – ihana päivä siis tämäkin!\n22.6.2020 22.6.2020 julkaissut Karoliina N.\nTÄNÄ KESÄNÄ AION…\nKesälomalainen täällä moi! Kävin tänään koululla tekemässä viimeisen kokeen – huomista etäkevätjuhlaa lukuun ottamatta voin siis kutsua itseäni jo lomalaiseksi. Fiilis on erittäin helpottunut ja huojentunut, sillä nyt voi keskittyä mm. kivoihin someprojekteihin ja muihin juttuihin ilman huolta tai stressiä koulutehtävistä. Uskon, että tulevasta kesästä tulee erittäin hyvä – puhelimen muistiosta löytyy jo lista kesätekemisistä, joita en malta odottaa pääseväni toteuttamaan.\n… nauttia auringonlaskuista mahdollisimman monessa eri maisemassa. Kuten osa saattaa tietää, rakastan auringonlaskuja! Turvaudun kuitenkin usein tuttuihin ja turvallisiin paikkoihin, joten tänä kesänä aion löytää bongauspaikkojen listalle vielä muutaman uudenkin mestan.\n… mennä drive in -leffaan autolla. Itseasiassa liputkin on jo varattu ensi viikon yhteen näytökseen, kuinka siistiä!\n… pyöräillä ja tutustua uusiin paikkoihin Tampereella. Täydellistä kesätekemistä lähteä rullailemaan eväskassin kera ja etsiä uusia nättejä paikkoja.\n… keskittyä positiivisiin asioihin ja unohtaa turhat huolet ja murheet – eli siis nauttia!\n… käydä toriaamiaisella. Ei taida olla parempaa keinoa startata päivä, kuin aurinkoisella torilla aamupalasta nauttiminen.\n… mökkeillä. Viime kesän mökkeilyt taisi jäädä yhteen kertaan, joten tänä vuonna mökkeillään ainakin kahden kesän edestä.\n… lukea edes yhden kirjan. Oon yleensä superhuono lukemaan, mutta kesäisin usein jopa tekee mieli lukea. Jätin keväällä yhden kirjan lukemisen kesken, joten sen päättämisestä voisin ottaa tavoitteen itselleni.\n… kokeilla sup-lautailua. Tästä oon haaveillut jo pidemmän aikaa, joten tänä kesänä let’s do it!\n… pelata tennistä. Viimekesän hittilaji tulee varmasti saamaan jatkoa tänäkin vuonna. Innostuksesta huolimatta taidoilla ei vielä kovin pitkälle pötkitä, joten ehkä mielummin aion ”opetella” tai ”harjoitella tennistä”.\n… kokata ja testata erilaisia ruokia. Olen tehnyt listaa helpoista resepteistä, joita aion kesän aikana kokeilla. Eilen testasin jo ensimmäistä listalta löytyvää ruokaa, uunifetaa, joka pääsi heti lempiruokien kärkeen. Listalta löytyy myös mm. tomaattikeittoa, guacamolea sekä täytettyjä uuni- tai grillitomaatteja.\n… stressata mahdollisimman vähän. Syksyllä ehtii taas stressata ja huolehtia asioita, joten säästetään ne sinne!\n… päivittää omaa sosiaalista mediaa aktiivisesti. Olen super innoissani somejutuista tällä hetkellä mm. tulevien yhteistöiden ja uusien tuulien ansiosta.\n28.5.2020 julkaissut Karoliina N.\n3 asiaa, joista pidän\nsoutaminen auringon laskiessa\n3 asiaa, joista en pidä\n3 asiaa, joita pelkään\nyksin kotona suihkussa käyminen\n3 asiaa, jotka haluaisin osata\nruotsin kielen puhuminen sujuvasti\naikaisin nukkumaan meneminen\n3 asiaa, jotka minun pitäisi tehdä\nlukea kirja äidinkielen koetta varten\nimuroida oma huone\nlaittaa muutama vaate myyntiin Instagramiin\n3 outoa asiaa, joita teen\nyöllä vessassa käydessäni juoksen täysiä takaisin huoneeseeni, jos joku vaikka jahtaakin minua…\nhiuksia pestessä yritän tehdä samalla tavalla, kuin kampaajani aina.. Harmi, ettei päähieronta tunnu yhtä kivalta itse tehtynä 😀\nauton kyydissä ollessa räpsäytän silmiä aina lampputolpan kohdalla…\n3 asiaa, joista haaveilen\npsykologian opinnot yliopistossa\n3 asiaa, joihin olen koukussa\n16.5.2020 julkaissut Karoliina N.


Kokemuksia uudesta Wisusta\nAihe Kokemuksia uudesta Wisusta (Luettu 3388 kertaa)\nVs: Kokemuksia uudesta Wisusta\nVastaus #15 06.03.19 - klo:10:59\nJuu, näin on. Nyt löysin mielestäni vielä pahan puutteen. Lannoitusvälilehdellä ei näe lajiketta ollenkaan, enkä sitä suodattimellakaan löydä. Vanhassa versiossa voi valita, että valitse lohkot joissa sama kasvi, jolloin valinta tulee lajikkeen tarkkuudella. Tästä tuo valinta puuttuu kokonaan. Lannoittamaan pystyy vain ohraa tai kauraa, mutta jos ei näe mikä laji on kyseessä. Tältä näyttää minusta. Korjatkaa jos olen väärässä. Ohjelmistotuen tyttökään ei tiennyt mistä löytyy ja lupas viedä asiaa eteenpäin. Ottakaa muuten ahkerasti yhteyttä ohjelmistotukeen, näkevät sitten keskeneräisyydet.\nVastaus #16 06.03.19 - klo:15:47\nNykyisissä suunnitteluohjelmissa ei varmisteta hyvää suunnittelutapaa. Tärkeätä olisi, jos suunnitteluohjelmisto vaatii täyttämään toimenpiteet ja suunnitelmat alusta lähtien, mitään pois välistä jättämättä. Sellaiseen ei edes pidä jättää mahdollisuutta, koska mitä siitä tulisi, jos suunnitelmia voisi tehdä epätäydellisenä ? Lisäksi joka täyttökohta pitää tuoda omaan ruutuun muiden päälle, jotta aikaisemmat valinnat ja syötteet eivät haittaa keskittymistä. Lisäksi jos virhe tulee tämän yksittäisen asian täytöstä, on kaikki aikaisemmat sivut nollattava ja suunnittelu alettava alusta uudelleen. Lupapisteen ensimmäiset versiot pääsivät aika lähelle , siellä nollautui koko hakemus, jos kehtasi yrittää lähettää ilman jotakin yksittäistä naapurilupaa. Tai hipaisikaan jotakin muuta aikaisempaa ruutua.\nPäivämääräkenttien täytön olisi oltava sujuvampaa. Erilaisiin ajankohtiin liittyvät tiedot on helpoin asetella hiirellä, näppäimistö, sormet ja kaksi kättä ovat yliarvostettuja tietokonekäytössä; paras olisi kalenteri, joka on aina sijoitettuna valmiiksi tammikuuhun vuonna 1900. Silloin meillä on tuttu alkupiste, josta osaamme alkaa hiirellä naksutella oikeaa vuotta ja ajankohtaa. Toki erilliset suuntanuolet pitää aktivoida erillisessä ruudussa, toisella puolella näyttöä, ja nuolenpainallus kerrallaan siirtyy ajassa aina vuodella/kuukaudella/päivällä eteenpäin. Pikakelausnuolen pitää hypätä joulukuun viimeiseen vuonna 9999. Niin osaa sitten olla sitä toista kertaa painamatta.\nJotta päivämäärien tai numeeristen kenttien asettelu tulisi järjestelmällisesti ja varmasti tehdyksi, pitää ohjelmiston pakottaa erillinen numeronäppäimistö nuolinäppäimiksi tai muiksi kuin numeronäppäimiksi, koska se nyt vaan olisi liian helppoa. Myös pilkku-näppäin pitää muuttaa delete-näppäimeksi. Jotta oppisi kerralla. Kirjoituksen lisäystila on poistettava kokonaan käytöstä, päällekirjoitustila on selvästi kelvollisempi. Kuka voisi kuvitella, että johonkin syötteeseen joku haluaisi lisätä väliin merkkjä ? Aivan naurettavaa.\nKaikki lannoitemäärät, siemenmäärät, itävyydet, 1000 jyvän painot, ym. pitää olla valmiina aseteltu joko 0 tai 9999. Mitä siitä tulisi, jos ei saisi painella nuolinappeja siellä ruudulla ? Tärkeätä on myös, että ohjelma sulkee joko tehtäväjonon, kun se numeerinen arvo on annettu. Jos sitä tarvitsee korjata, pitää lähteä aina tilan perus- ja lohkotiedoista liikkeelle, täyttämällä ne uudestaan. Samoin jos jonkun arvon muuttaa, kaikki muut tiedot pitää muuttaa perusasetuksiinsa, koska muuten voi lipsahtaa virheitä sinne ruutujen syvyyksiin. Paitsi Backspace-näppäimestä tietenkin, joka puhdistaa koko ruudun suunnitteluista ja sulkee ohjelman, ilman varoituksia.\nBackspace - näppäin ei saa olla alkeellisessa tarkoituksessaan käytettävä, vaan sen on tehtävä koko suunnittelun peruutus, edellistä vuotta myöten. Jos Backspace-näppäintä voisi käyttää yksittäisen merkin poistoon, voisi vahingossa poistaa jonkun merkin, jota ei ole tarkoitettu poistaa ! Yksittäisen merkin poistossa kelvollinen näppäin on Ctrl-Shift-Alt-Tab-AltGr-F2 / F12, joka toinen merkki vuorotellen funktionäppäimen toisessa päässä ja toisessa päässä. Tällöin sormien verenkierto pysyy vilkkaana ja nakkisormiset ymmärtävät pysyä vain lapion varressa.\nJotta käyttäjä ei tulisi laiskanveltoksi, pitää kaikki ne nuolisäätönapit olla joka toisessa vastaantulevassa ruudussa vaakasuunnassa, joka toisessa pystysuunnassa. Täydellisin ohjelmistokäyttöliittymä olisi se, että lisäys olisi nuoli alas, ja vähennys nuoli ylös. Niinhän kuormaajan keppiäkin käytetään. Paitsi vanhemman Sampo puimurin variaattorin nopeudensäädintä.\nKäyttäjän tahdon varmistukseen käytetään aivan liian vähän aikaa. Jokaisen numerosyötteen jälkeen pitäisi tulla nappi "oletko varma" Kyllä/Ei. Seuraavaksi "Ethän halua muuttaa valintaasi" Kyllä/Ei ja kolmanneksi valinta "Aseteltu arvo muutetaan" Ei/Kyllä. Kyllä - ei -nappien järjestystä vaihtamalla pidetään käyttäjä valppaana. Valmiiksi aktivoiduksi pitää tulla se valinta, joka pysäyttää suunnittelun ja peruuttaa koko tilan suunnittelun alkupisteeseen takaisin. Jo mainitusta Backspace-näppäimestä ja koko suunnittelun hylkäämisestä ei pidä tulla varoitusta. Totta kai me tiedetään, mitä me tehdään, paitsi silloin emme tiedä, jos olemme jotakin kirjaamassa tarkoituksella.\nRyhmätäytöt ovat voimallinen työkalu, mutta moraalisesti arveluttava. Käyttäjä tavallaan varastaa itselleen ylimääräistä helppoutta, jos esimerkiksi voisi yhdistää saman viljan ja lajikkeen ja siemenen tiedot monelle lohkolle kerrallaan. Ei näin, mutta hyödyllinen toiminto on silloin, jos voi kerätä yhteen kaikki lohkot, joissa on sama magnesiumin viljavuus tai yhdistää kaikki kylvötoimenpiteet, joissa siemenen 1000 jyvän painon toinen desimaali on sama numero. Sellainen suunnitteluohjelmisto on voittaja, joka tuo paljon tällaisia ominaisuuksia, kuten sen, että voidaan kerralla suodattaa ne lohkot, joilla parillisina päivinä tehtyjä toimenpiteitä on enemmän kuin parittomina päivinä. Jokin samaa viljalajiketta ja lannoitetta ja kasvinsuojelua sisältävän lohkoryhmän helppo esilletuonti ja jatkosuunnittelu kokonaisuutena on ohjelmistovirhe, ja syy koko ohjelman hylkäämiseen.\nTällaisia ajatuksia, Uskon, että Mtech jos kukaan pääsee näihin vaatimuksiin, kun oikein väsymättömästi rakentaa.\nVastaus #17 06.03.19 - klo:19:59\nJukopliut, olipas kovan luokan asiantuntemusta. Voisihan tietysti Wisuna myydä taulukkolaskentaohjelman käyttöohjeineen, ja jokainen saisi tehdä oman wisunsa.\nMun mielestä olis kyllä hyvä, et net kun on ohjelmaa käyttäny antas kommenttia Mteckin suuntaan. Ainakin itse kaipaan jonkinsortin helppokäyttöisyyttä, ja sitä, että saman asian saa monelle lohkolle laakista.\nOnko muuten mitään vertailua siitä kuinka Agrineuvos, tahi Peltotuki pro pärjää Wisun kanssa, noin niinkun pätevyydeltään.\nVastaus #18 07.03.19 - klo:17:31\nLainaus käyttäjältä: Hevi - 06.03.19 - klo:19:59\nMinulla on nyt nuo kaikki kolme koneellani ja täytyisi jaksaa niitä pyörittää ja kokeilla. Mutta heti ensimmäiseksi tulee eteen eräs itselleni olennainen asia. Lohkokortti täytyisi olla tiivistetty ja helppolukuinen. Siinä Wisu on joukon paras. Uusimmassa versiossa lohkokortin saa tulostettua kasvulohkon kohdalta, mikä on selkeä parannus vanhaan. Saa helposti silmäiltyä kokonaisuuden läpi. Tämä on nyt paras ominaisuus uudessa Wisussa.\nNämä kaikki kolme ovat nyt siirtyneet kuitattu tehdyksi pohjaiseen ratkaisumalliin. Tämä ilmeisesti toimii parhaiten mobiiliyhteyksien kanssa, kun pellolla tehdään kuittauksia tehdyistä töistä.\nPäivämääristä samaa mieltä, että aivan olennainen homma ja pitäisi onnistua mahdollisimman helposti ja kylvö/lannoitus samalla peliliikkeellä. Järkyttävää ettei tämä toiminut enää uudessa Wisussa.\nVastaus #19 07.03.19 - klo:17:41\nKaikki ohjelmat varmasti ovat päteviä ! Käyttöliittymässä on suurimmat ongelmat, niin kuin pienillä ohjelmistotaloilla tahtoo olla. Isoissa taloissa on käyttöliittymille omat taiteilijat, joilla on kaikenlaisia käyttäytymistieteiden tuloksia käytettävissään. Vaikka joskus menee pieleen niilläkin:\nEsimerkiksi se jonne, joka keksi Excelissä sen, että jokainen pienikin koskeminen Tiedosto-valikkoon liu'uttaa koko ruudulle harmaankirjavan verhon, vaikka vain halusit tallettaa, tai sen, että kun valitset alueen, ja haluaisit sen tulostaa, liukuu vasemmalta koko sivun paneeli, jossa ei kuitenkaan "tulosta valinta" ole valmiiksi valittuna. Niin se jonne pitää kuohita. Ettei lisäänny enää.\nVastaus #20 07.03.19 - klo:18:08\nJoutuuko Kaikki vielä maksamaankin tuosta kehitystyöstä ja ohjelmasta mitä ei voi järkevästi käyttää?Tuleeko sitten taas uusi versio kun tämä on saatu valmiiksi ja toimivaksi .\nVastaus #21 07.03.19 - klo:18:19\nLainaus käyttäjältä: Kaikki - 07.03.19 - klo:18:08\nMeinaatko että artisti maksaisi. Kyllä ohjelman käyttäjä ne kulut aina maksaa.\nMinusta tukiministeriö olisi voinut tehdä koko homman, nyt viljelijät ostavat satojen eurojen ohjelmia,\nettä tukimielessä olisi kaikki turvallisesti ja kunnossa. Kyllä ennenkin osattiin suunnitella, mitä viljeltiin.\nEnnen EU-aikaa monet viljelijät pitivät suunitelmansa ihan muistissaan, ja samalla\n30 vuoden aikaisemmatkin suunnitelmat.\nTaitaa aika monella tilalla olla jopa konsultti, joka tekee viljelysuunnittelun ja kirjanpidon\nalihankintana. Siihen olisi voinut neuvorahat ohjata.\nVastaus #22 07.03.19 - klo:18:58\nHyvin sanottu. Onhan se perkule,kun normijärjellä (oma mielipide) varustettu ihminen on ihan hukassa,kun\npitäisi saada aikaa valvonnalle kelpaava muistiinpano. Ilman sitä kuuluisaa kylmää rinkiä. Just oli SLA uutisissa\nihmettelemässä ,kun puolueen kannatus sulaa. Ihan yöllä herää miettimään. Olisi hänkin ministerivuosinaan\ntehnyt edes jotain tämän helkkarin paperisulkeisen vähentämiseksi. Mutta ei. Tais tulla torjuntavoitto.\nEli lisää byrokratiaa.


Tyhmät kysymykset / Vs: Viking Line risteilyllä Tukholmaan\n« : 16.03.2010, 09:07:03 »\nLainaus käyttäjältä: J-P98 - 16.03.2010, 08:57:23\nHuomenta! Miten noitten risteilyjen ikärajat menevät viikonloppuisin? Onko minulla esi mitään mahdollisuutta päästä ilman hyttiä stokikseen? Olen 20v.\n« : 15.03.2010, 13:02:37 »\n^Jos ajatuksenasi on siis ostaa samaksi illaksi uusi lippu kentältä, niin se kyllä tulee maksamaan mitä todennäköisimmin huomattavasti enemmän kuin 50e.\n« : 11.03.2010, 19:58:34 »\nArvasin että seuraavaksi joku kirjoittaa kuinka on päässyt maahan ilman paluulippua mutta virallisesti se vaaditaan (esim. täällä). Ja itseltäni on kysytty jokaisella kolmella saapumisella. Jokainen toki päättää ottaako riskin vai ei.\n« : 11.03.2010, 19:18:44 »\n^Tarvitset paluulipun jotta saat viisumin saapuessasi.\n« : 10.03.2010, 10:52:46 »\nBunakenilla on lähes jokaisella dive sitellä melkoiset virtaukset joten saari ei ehkä ole paras mahdollinen paikka ensikertalaiselle. Kannattaa ainakin varata tarpeeksi aikaa ja rahaa jotta on varaa jäädä kurssin jälkeenkin parantamaan taitojaan ja nauttimaan myös niistä virtapaikoista.\n« : 10.03.2010, 09:51:04 »\nItse maksoin vuosi sitten vähän yli 50 euroa per vuorokausi täysihoidolla ja kahdella sukelluksella per päivä Two Fish Diversillä. + 10e/vrk kamavuokra. Ei ole mielestäni kovin paha hinta.\nThaimaa / Vs: Läppäri Thaimaan reissulle mukaan\n« : 08.03.2010, 15:00:22 »\nLentoyhtiöt myöskin erikseen kehottavat olemaan laittamatta särkyviä esineitä ruumaan, joten koneen hajotessa vakuutuskorvauksista lienee turha haaveilla.\n« : 04.03.2010, 10:47:09 »\nTerveys ja turvallisuus / Vs: Kilroyn Gouda vakuutus\n« : 02.03.2010, 08:19:08 »\n« : 27.02.2010, 13:35:48 »\n^Juuri onnettomuuksien varaltahan matkavakuutus otetaankin. Eikä matkavakuutus korvaa kadonnutta kännykkää, tuskin silmälasejakaan, taidat puhua matkatavaravakuutuksesta?\nMopolla kaatuessa ja jalan katketessa se vakuutus lohduttaa kummasti, kun ei tarvitse miettiä mistä kehität rahat tuhansien eurojen sairaalalaskuun. Saati jos sattuisit tarvitsemaan painekammiota sukellusreissun aikana, tai helikopterievakuointia vuorenrinteeltä.\nNo, matkavakuutuksen hyödyllisyydestä taidetaan keskustella jo toisaalla, mutta vaikka itse et haluaisi matkavakuutusta niin en ymmärrä miten voit suositella kellekään laskujen maksamatta jättämistä ja luottotietojen menettämistä kun vaihtoehtona on lyhyt puhelinsoitto yhtiöön ja vakuutuksen irtisanominen.\n« : 25.02.2010, 18:47:45 »\nPakko sotkea näppinsä tähän koska pistää niin pahasti silmään lähes jokaisessa viestissä esiintyvä kirjoitusvirhe:) Se on ramadan, ja taipuu esim. ramadanin aikana.\n« : 24.02.2010, 14:59:46 »\n« : 24.02.2010, 12:47:24 »\n^Tai hankit Thaimaan viisumin, jota ketjukin käsittelee. Tästä ketjusta luulisi löytyvän tietoa kyseisestä asiakirjasta.\n« : 24.02.2010, 10:39:09 »\n« : 23.02.2010, 22:39:43 »\n^Kyseiset viestit poistettu.\n« : 22.02.2010, 16:06:10 »\n^ eipä nuo halpikset taida lupailla vaihtoyhteyksien toteutumista joten en usko että saat lentoasi vaihdettua ilmaiseksi.\nAasia / Vs: Jeju, Etelä-Korea\n« : 20.02.2010, 11:57:29 »\nSegwiposta länteen jonkin matkaa on varsin kiva biitsi, keskellä saarta kohoaa sammunut tulivuori Hallasan, jonka huipulta avautuu upeat maisemat yli koko saaren. Vaatii tosin jonkinlaista peruskuntoa, patikkapolku huipulle on n. 10 km ylämäkeä todella kivikkoisella (parin pään kokoisista kivistä tehdyllä) polulla ja takaisin toiset 10 kilometriä.\nSaaren ympäri on kiva ajaa vuokraskootterilla, matkaa on kyllä melkoisesti ja iso osa on ajettava valtatien vartta. Jejulla voi myös sukeltaa, jos siis moista harrastaa niin kokeilemisen arvoinen juttu myös - ei mitään korallien väriloistoa mutta nähtävää riittää.\nKyllä tuolla saa siis neljä päivää kulumaan varsin mukavasti.\n« : 18.02.2010, 19:43:03 »\nLainaus käyttäjältä: Laurau - 18.02.2010, 19:22:34\nmut ilmeisesti puhuu kuitenkin turkkiakin? vau, mahtaa olla eksoottista suomeksi lausuttuna :>\nTurkin kielen ääntäminenhän on hyvin samankaltaista kuin suomen.\n« : 12.02.2010, 17:13:22 »\n^ On mitään saumoja ehtiä, on myös mahdollisuus olla ehtimättä.\n« : 11.02.2010, 18:03:37 »\ncocoa, 2 viestiä ylempänä lukee\nThaiembassyn sivuilla vaan oli tällainen pätkä:\nTuristiviisumi, tarvittavat asiakirjat: "Kopio jokaisen maahantulon (Thaimaahan saapumisesta) todistavasta lentolipusta tai elektronisesta lipusta."


Keskustelu - *-*Toukotoiveet*-* vko 4* | Sana vapaa | Meidän Perhe\n*-*Toukotoiveet*-* vko 4*\nklo 12:29 | 19.1.2009\nklo 17:24 | 20.1.2009\nEn olekkaan pitkään aikaan tänne kirjoitellut ja nytkin nopeasti kuulumisia.\nTänään hain työterveyslääkäriltä saikkua ja kirjoitti kaksi viikkoa eli siihen asti kun on seuraava äitiyspolikäynti eli 3.2.\nTöissä on jo pitkään ollut vaikea olo ja nostaminen sattuu mahaan ja selkä kipeytyy, eilen sit ihan istuessa työvuoron aikana tuli tunnin sisällä kolme supistusta. Soitin aamulla äitiyspolille, en edes viitsinyt neuvolaan soittaa kun ajattelin et kätilöt kuitenkin tietävät paremmin. Kätilö sit siellä sanoi et kannattaisi hakea sairaslomaa ja kun seuraava käynti siellä on tosiaan kahden viikon päästä niin odotetaan sinne asti, en edes pyytänyt päästä käymään siellä kun en kuitenkaan usko et on vielä ollut mitään ongelmaan tuosta, eiköhän ne paikat vielä maha olla kiinnitai ainakin toivotaan niin.\nMutta ehkä parasta aloittaa lepo jo nyt niin ei sit tulis mitään ongelmia ja sais vauvat vielä ainakin kuukauden pysyä sisällä, sit heillä olis jo hyvät mahdollisuudet selvitä. Sitä kuitenkin pelkään ehkä eniten et syntyvät tosi aikaisin.\nNo aloitin sit pesemään vauvapyykkkiä, kevyttä hommaa kun suunnille istuu vieressä ja odottaa et olis kone pessy ja vaatteet kuivat et sais kaappiin odottamaan :)\nMonta koneellista sitä pikkupyykkiä tulee olemaankin, niin paljon oon vaatteita saanut ja aikasemmin jo ostanut kirpparilta et nyt jo on kaksi pyykkikorillista täynnä ja vielä on lisää vaatehuoneessa pusseissa ja laatikoissa. Osa niistä on isompia sellaisia 70 cm mut ajattelin nyt pestä kaikki pois ja lajitella sit pestyinä isot vaatteet laatikkoon odottamaan, tietää sit minkä laatikon ottaa käyttöön kun pienimmät jää pieniksi. Ei tarvi enää sit myöhemmässä vaiheessa niitä lajitella ja saapa nyt sit tekemistä.\nÄitiysraha ja pakkaushakemuksen vein sunnuntaina suoraan kelaan luukusta sisälle joten ovat sen saaneet eilen, toivottavasti tekevät pian päätöksen. Olis kiva sit saada nekin kaappiin odottamaan ja sais ihan uusia vaatteita. Uusia en ole ite vielä oikein ostanut, vähän len saanut, mutta tänään ostin kahdet puolipotkari oli niin söpöt ja alennuksessa.\nMistähän sitä löytäisi sellaisia pieniä henkareita vauvojen vaatteille, haalareile ja mekoille lähinnä. Isot normaalit henkarit on niin suuria. Mielellään tieten sais ollamonta paketissa ja kohtuuhintaisia. Kertokaa jos ootte jostain sellaisia ostanut.\nMe oltiin ajateltu rukalle menoatässä tammikuussa, mut ei sit edes varattu mökkiä ja ihan hyvä niin. En jaksais istua sinne asti autossa,on melko pitkä matka täältä keskipohjanmaalta enkä kyllä varmaan olis jaksanut siellä mitään muutakaan tehdä kuin lorvia mökissä.\nParemmalla ajalla täytyy sit kommentoida muitten kuulumisia.\nPiti oikein ajan kanssa tulla kirjoittelemaan, mutta eikös tuo poika herännyt superlyhyiltä päiväuniltaan, juuri kun olin jutut saanut luettua. Noo, eipä mulla mitään erityisen tärkeitä juttuja olisi ollutkaan. :)\nRice - me ollaan kyllä käyty tuossa naapurijärven jäällä pariin kertaan kävelemässä poika kantorepussa ja vitsit kun tuo poika onkin tykännyt paljon. Sen verran paljon siellä on hiihtäjiä ja muita ulkoilijoita, etten edes osaa pelätä, ettei jää kestäisikään...\nLapin lomamatkaan en osaa sanoa oikein mitään.. Itsellä oli kyllä viimeksi jo toooosi tukala olo viimeisen kuukauden ajan, etten uskoisi jaksavani niin pitkää ajomatkaa. Tietysti jos oma olo vaan sallii, niin olisihan tuollainen viimeinen matka ilman vauvaa aika luksusta! :)\nÄäh, nyt palaa hermot pikkumieheltä, joten täytyy lopettaa..\nEnsimmäinen perhevalmennus takana. Ihan mielenkiintoista mutta eipä mitään uutta tietoa tullut.\nSynttärit on tänään ja suklaatikakku odottelee jääkaapissa miestä töistä. =D\nVauva juhlii näköjään mamman synttäreitä tanssimalla masussa. Mikäs sen parempi lahja.\nMe ollaan lähdössä Saksaan ensi viikonlopuksi viettämään minun synttäreitä ja käymään miehen suvun luona. Seuraavan kerran sitten syksyllä. Sinne asti uskaltaudun matkustamaan mutta pidemmälle en varmaan lähtisi.\nJoku siitä lomailusta kyseli.....näin tässä ystävääni jolla la kuukauden päästä ja hänellä kyllä liikkuminen jo vaikeaa. Lähinnä siis yli 100 metrin kävely on hankalaa vaikka energinen muuten onkin. Nämä tietysti yksilöllisiä asioita ja jotkut urheilee ihan synnytykseen asti. Itse olen sitä mieltä että jos vointi on hyvä ja uskoo jaksavansa niin eikun lomailemaan. Loppu vaiheessa toki mieluiten kotimaassa.\nOlen kokenut elämäni ensimmäiset närästykset...huh....aika kamalaa ja luulenpa etten todellakaan kokenut mitenkään pahimpia närästyksiä. Sympatiat kaikille niille jotka siitäkin vaivasta kärsivät.=(\nNyt on vauvan liikkeet tuntuneet jo ajoittain epämukavilta. Jotenkin inhasti venyttää itseään tai on jossain kummassa asennossa kun oikein sattuu välillä.\nHyvähän se on että muistuttaa olemassaolostaan.\nNyt ulkoilemaan koiran kanssa ja nauttimaan pienistä kinoksista.\nNautinnollista massunkasvattelua kaikille.\nEli tänään käytiin Terveystalon 4d-ultrassa. Oli tosi helpottava kokemus kun sai ruudulta nähdä vauvan ja siellä oli kuuleman ja näkemän mukaan kaikki ok. Tuli enemmän taas todellisemman tuntuiseksi tämä odotus. Sukupuoltakin selvitettiin ja 50% veikkaus, että tyttö oli tulossa, mutta ihan satavarma ei ollut. Oli jotenkin väärässä asennossa, eikä siis nähnyt kaikella varmuudella kumpiko on. Mutta ei tässä vielä olla mitään oikein ostettukaan. Tietysti pojalta on melkein kaikki vauva-ajan vaatteet tallella, mutta jos on tyttö niin sitten vain uusia ostamaan, mikäs sen ihanampaa. Viikkoja siis nyt 24+jotain, mutta oli hieman isompikokoinen, ehdotti, että voisi olla jo viikko 25, mutta ei laskettua aikaa alettu muuttaa. Painoarvio oli 820g.\nMukaan saatiin pitkä liuta kuvia ja sitten se cd, jossa on myös kuvat ja videopätkää. Nyt on taas rauhallisempi ja odottavampi mieli, vielä pitäis jaksaa odottaa...hieman =)\nOnko muuten muut jo vieneet Kelan paperit Kelalle. Nehän pitää siis viimeistään vielä kahta kuukautta ennen laskettua aikaa, ei siis kahta kuukautta ennen äitiyslomalle jäämistä. Meinaan vaan, että jos on la 9.5 niin itse ajattelin viedä ihan maaliskuun alussa. Tarkoituksena on siis kärkkyä myös sitä uutta äitiyspakkausta, josko sen voisi saada. En sitten tiedä onnistuuko, mutta koittaa voi :) Ja äitiyspäivärahan saan 6kk tulojen mukaan, joten ne luultavasti menis sitten helmikuu2009-syyskuu2008 väliseltä ajalta? Korjatkaa jos olen väärässä. Ja meillä kans vielä se isyyslomalappu odottaa täyttämistä, senkun jaksais vielä täyttää niin, että itse ymmärtää asiat oikein niin hyvä olis. Pitänee vissiin mennä ihan kelalle paikanpäälle viettämään joku päivä lappujen kanssa :)\nMulla nla-lääkäri seuraavan kerran 10.2, jolloin myös varataan aika sokerirasitukseen. Onko muut joutumassa/pääsemässä sokerirasitukseen? Olin viimeksikin, joten toivon, että olis ja menis yhtä helposti kuin silloin. Ainoa vaan, että sen parin tunnin odottelu on se haastavin homma.\nMutta joo, nyt tuli taas tätä omaa napaa, onneksi tänne teille voi kirjoittaa.\nt. Iippalainen, ihan sippi päivän touhuista mutta onnellinen :)\nklo 21:14 | 22.1.2009\nJopa oli ihme aktivointi. Painoin vahingossa otsikossa enteriä ja johan viesti lähti!\nMutta asiaan, mulla olikin äitiysloman alkamisajankohta vaihtunut maaliskuusta marraskuulle! Sen siitä saa kun ei oikolue tekstiä :D\nMölli, minäkin inhoan olla iso! Yläkäyrillä mennään ja tiedän että osa siitä johtuu vatsan rasvakerroksesta. Ja olihan tuo typy aika iso syntyessään, 4340 g. Mutta olen aina ollut isokokoinen, myös silloin kun olin hoikka. Sen vuoksi inhoan kaikkea vihjailua isokokoisuuteen... Keijut ovat kauniita...\nTämä lyhyesti, oli vain pakko kommentoida Möllille kun niin tunsin sielujen sympatiaa tuohon kokokommenttiin.\n-marvik ja Touko rv 25-\nklo 10:43 | 21.1.2009\nJospa tänään ehtisin kunnolla kirjoittamaan! :) Meillä on nyt pari aamua alkanut hurjan aikaisin, kun ikkunan alla on kolistellut lumiaura ja poika on tietenkin herännyt sitä ihmettelemään..\nMölli - minä myös ostin vauvalle vaatteita alennusmyynneistä ja itkuhan siinä tuli, kun mies ei niistä innostunut ollenkaan niin paljon kuin olin mielessäni kuvitellut. ;) Tsemppiä sulle äitiyspakkaus-mietintään, itse otin rahana sen ja jo reilun viikon päästä pääsenkin niillä rahoilla shoppailemaan vauvajuttuja! :)\nNepsunen - täällä myös on mietitty nimiä ja on se niin vaikeaa. Tytölle olisikin monta hyvää vaihtoehtoa, mutta pojalle ei yhtäkään. Oona ja Venla ovat molemmat tosi kauniita nimiä! <3\nRice - oon minäkin sitä miettinyt, että mitä jos vauva syntyisi jo nyt. Melko hyvät mahdollisuudet olisi pienellä jo selvitä (juuri kurkkasin tekayn sivuilta, että 25. viikolla syntyneiden eloonjäämisfrekvenssi on 50-80% ja 26. viikolla jo 80-90%), mutta pitkä ja raskas sairaalajakso (+ kehitysseurannat yms. myöhemmin) olisi edessä ja sitä en toivo kenellekään. Meidän esikoispoika oli lastenosastolla hoidossa reilun viikon ja sekin oli jo rankka kokemus, enkä tiedä kuinka pääni kestäisi useiden kuukausien mittaista hoitojaksoa..\nUuniz - täällä myös maistuu ruoka + herkut, siis ihan kaikki. Aaah, mutta olokin on niiiiin turvonnut, että pakko on nyt vähän rajoittaa syömistä.. Itse myös hätkähdin ulkomailla syntyneen vauvan tapausta. :( No juu, ei näillä kotihoidontuilla kauheasti ympäri maailmaa matkustellakaan, joten sinänsä on vaikea ottaaa kantaa asiaan.. Ihan mielelläni kuitenkin pysyttelen kotimaassa, eipähän ainakaan tarvitse jossitella myöhemmin, jos jotain sattuisikin.\nIippalaisen 4d-kuulumisia jo odottelen! Meinaattekos te selvittää sukupuolta, vai voiko sitä edes olla näkemättä 4d:ssä? Kuullostaa kyllä kieltämättä vähän hölmöltä tuo 3x3h päivähoito, eihän siinä ajassa tosiaan ehdi lapsi eikä äitikään tehdä yhtään mitään.. Toivottavasti 2pv viikossa onnistuisi, olisi varmasti paljon toimivampi vaihtoehto!\nBerrylle myöhästyneet synttärionnittelut ja mukavaa Saksan matkaa! :)\nMurunen - tosiaan sf-mitta voi heitellä paljonkin mittaajasta ja vauvan asennosta riippuen ja eihän niissä käyrissä olekaan kuin parin sentin ero, eli tuskinpa sulla syytä huoleen on!\nHanna - muistahan nyt lepäillä kunnolla! Toivottavasti vauvat vielä yli kuukauden (mielellään toukokuulle asti!) malttavat kasvaa masussa, silloin tosiaan on vauvoilla kokoa ja valmiuksia kohdun ulkopuoliseen elämään jo paljon enemmän! Meillä on pojan vaatekaapissa Ikean halpishenkareita, (http://www.ikea.com/fi/fi/catalog/products/30024716) mutta tosiaan jos keskipohjanmaalta olet, niin Ikeaa ei ihan lähettyvillä taida olla. Eteisessä haalarit roikkuvat Tokmanni-ketjun kaupasta ostetuissa valkoisissa puuhenkareissa, jotka muistaakseni maksoivat n. 1,5/3kpl. Ne ovat kyllä tosi nättejä, pitäisi niitä ostaakin lisää.. Uskoisin että samanmoisia löytyy juuri tuommoisista "halpahalleista", kannattaa ainakin käydä katselemassa. Ihan normaalien henkareiden joukossa nuo siis olivat..\nHuhhei, meidän pikkuinen taas potkuttelee oikein kunnolla, ihana pieni. :) Eilen poljin kuntopyörää puoli tuntia ja sen jälkeen olikin maha ihan kivikova pallo loppupäivän. Lähikauppaan käveleminenkin oli ihan tuskaista.. :( Täytyy tänään kokeilla uudelleen, että onko tuo tosiaan jo noin herkkä, vai oliko eilen vaan huono päivä.. Tosin nytkin maha on kova, kun pikkutyyppi potkii niin kovasti.\nKelan sivuilta juuri huomasin, että eilen olin saanut päätökset äitiyspäivärahasta ja muista, jeee! Sain ne "kaksi lasta kolmessa vuodessa"-periaatteella, joten eipä tämä hoitovapaalla kulunut vuosi vaikuttanut onneksi noihin päivärahoihin, vaan maaliskuun lopussa tuet lähes tuplaantuvat. :D\nJeps, nyt on kyllä siirryttävä pois tästä asennosta, on niin tukalasti vauvan pää kylkiluissa..\nMites toukokuisille kuuluu?? Ollut loppuviikosta aika hiljaista edellisen pinon suhteen. Taitaa olla loputkin rakenneultrat käyty ja odotus etenee tasaiseen tahtiin. Ainakin itsestä tuntuu siltä, ettei raskauden suhteen ole muutamaan viikkoon tapahtunut mitään erityistä huomioitavaa.\nTampereellekin saatiin eilisen päivän/viime yön aikana taas ihana valkea lumipeite maahan. Eilen illalla töiden jälkeen kumosin aamulla laittamani jäälyhdyt takapihalle ja voi kun oli nättiä polttaa niissä kynttilöitä illan hämärtyessä kun valkoinen lumi hiljakseen leijui maahan. :o) Tänään ajattelin uskaltautua jäälle koiran kanssa vielä ennen töihin lähtöä. Meillä on tuossa vieressä pieni järvi/lampi, joka oli ainakin eilen aivan tulvillaan ulkoilijoita. Minulle on hirveä kynnys tuo jäälle meno nykyään, saa nähdä miten tänään käy. Kauhulla olen katsonut kun porukat työntelee lastenvaunuja ja rattaita pitkin jäätä tänä talvena. Sanoin miehellekin, että kukin käyköön jäällä miten haluaa, mutta lastenvaunujen viemistä en sinne ymmärrä. No se nyt on minun mielipiteeni taas. Onko teistä kukaan uskaltautunut vielä jäälle käpyttelemään??\nOmaNapa: Juuri eilen lueskelin neuvolasta saamaani opusta odotuksesta ja nyt ollaan jo niillä viikoilla, että jos vauva syntyisi olisi hänellä jo suuret mahdollisuudet selviytyä Suomessa. Jotenkin olen kuitenkin alkanut koko ajan enemmän ja enemmän pelkäämään tämän odotuksen kanssa. Minusta olisi hirveää jos synnytys yhtäkkiä käynnistyisi ja tietäisin joutuvani synnyttämään maailmaan minivauvan, joka kuitenkaan ei olisi vielä valmis syntymään. Jotenkin sitä tarkkailee oloaan ja vauvankin liikkeitä aivan eri tavalla kuin aikaisemmin.\nPaino tuntuu taas lähteneen kunnon nousuun tämän jatkuvan herkuttelukauden myötä. Jotenkin sitä salliikin itselleenn enmmän niitä herkkuja kun paino oli viime neuvolassa noussut "vain" 200g/viikko, kun tähänastinen nousu on ollut 400g/vko. No katsotaan. Ensiviikolla on raskausajan toinen lääkärintarkastus ja ennen sitä käyn th:lla punnituksessa...jaiks.\nMun piti vielä kysellä sellaista, että mitä otte mieltä reissuun lähtemisestä 2-3 vko ennen laskettua aikaa. Me ollaan joka kevät käyty laskettelureisssulla ystäväporukalla ja siitä on tullut sellainen ihana perinne. Nyt vähän mietityttää kun reissu olisi 2-3 vko:a ennen la:ta, että kannattaako enää sillloin lähteä höntyilemään minnekään. Hirveästi haluaisin lähteä, mutta miehen mielestä meidän ei kannattaisi lähteä. Niin ja laskettelemaan en tietenkään menisi. Mitäs sanotte??\nMukavaa alkanutta viikkoa masulaisille!!\nTerv. Rice + pikkune rv 25+0\nJospa minäkin taas jotain rustailisin.\nOllaan pojan kanssa kaksistaan kotosalla, kun mies lähti kaverinsa kanssa muutamalle tuohon lähi baariin. No, poika toki nukkuu jo, mutta itse en vielä malta mennä sänkyyn saati nyt nukkumaan. Luultavasti nukun vasta sitten kun mieskin kotiutuu. Ei osaa jotenkin nukkua ennen kuin on kuullut, että toinen on varmasti päässyt takaisinkin reissultaan.\nKovasti oli juttua masun taputtelijoista.\nKumma kyllä, en juurikaan ole niihin törmännyt. Edellisessä raskaudessa en kertaakaan ja toistaiseksi en tässäkään ja hyvä niin. En tykkäisi siitä ollenkaan, että vieras tulisi taputtelemaan masua tuosta vain.\nEn tosin ole huomannut juuri edes muiden neuvovankaan koskaan noissa vauvanhoitoasioissa. Olenko sitten vain niin hyvä sivuuttamaan ne vai mikä lie, mutta en siis tosiaan ole tuollaiseen törmännyt. Olen tosin aika omapäinen tietyissä asioissa, että vaikka minua joku nyt rupeaisi neuvomaankin, niin kyllä kuitekin tekisin niin kuin itse parhaimmaksi näkisin, jos ei ne neuvot ole meille sopivia. Tosiaan, parasta on kuunnella ennen kaikkea itseään ja sitä omaa vauvaa. Yleensä äiti itse parhaiten tietää, mikä omalle lapselle on se paras ratkaisu.\nItse mielelläni kyllä lueskelen muiden kokemuksia ja otan vastaan neuvojakin, mutta sovellan niistä sitten aina parhaat meidän perheeseen sopiviksi. =)\nMyös minä kävin neuvolassa tuossa keskiviikkona ja kaikki näyttäisi olevan ihan kunnossa. Sf-mittakin menee nyt tuossa keskikäyrän paikkeilla, oli nyt muistaakseni 20cm, kuten esikostakin, joten ihan mielenkiinnolla nyt seurailen että pysyykö siinä ja minkä kokoinen pötkylä sieltä sitten tulee. =)\nSokerirasituksessa en ollut esikosta enkä tiedä joudunko siihen nytkään. Ainakaan siitä ei ole ollut puhetta. BMI mulla on tosin aina ollut sen alarajan alla, joten jos se on heillä kriteerinä, niin silloin en siihen todennäköisesti joudu nytkään. Mutta, olen kyllä lukenut jostain että noita sokerirasitustestejä olisi ruvettu tekemään enemmän, ihan normi BMI:n omaavillekin. Se kun ei kait ole siitäkään kiinni, että tuleeko se raskausajan diabetes.. ja toisaaltahan se tietysti on hyväkin mennä, niin osaa sitten ruokavaliolla tai muulla hoitaa ajoissa tuota mahdollista diabetestä.\nKorasa mietiskeli tuota ilokaasua..\nMäkin kyllä luin, että siitä oltaisiin luopumassa aika monessa paikassa tai joissain jo luovuttu, mutta en kyllä muista, että missä.\nKovasti on ollut keskustelua myös matkustelusta.\nItse en kyllä varmaan ulkomaille enää tässäkään vaiheessa lähtisi (vaikka vielä olisi ihan turvallistakin, mutta olen vain niin jotenkin sellainen huolehtija tyyppi), mutta oishan se kyllä ihanaa päästä lämpöön ja aurinkoon juuri silloin kun täällä on nuo pahimmat loskat ja vesisateet. Nyt on kyllä todella ihanaa, kun on lunta reilusti ja pikkuinen pakkanen.\nEdellisessä raskaudessa jaksoin kyllä tosi hyvin mennä ja olla, mutta kyllä varmaan muutama viikko ennen laskettua aikaa(oisko pari viikkoa ennen ollut), kun käytiin vielä äitini luona tunnin matkan päässä meiltä, huomasin etten enää jaksa autossa istua. Rupesi tekemään masussa jo vähän tukalaa tuo istuminen ja paikoillaan olo. Se jäikin sitten viimeiseksi "pidemmäksi" autossa istumiseksi ennen kuin tuo esikko syntyi.\nNyt tarttee kyllä varmaan lopetella ja ruveta kohta puuhaamaan itteäänkin petiin. Voisi vaikka lukea hetken kirjaa tai jotain.\n-viivi ja toivo rv 22+5-\nklo 19:06 | 21.1.2009\ntännehän on tullut paljon juttua..\n_nepsunen_ ja _miimi_: Nimen miettiminen on totta tosiaan vaikeaa. Meille on siis todennäköisesti tulossa tyttö, joten varsinkin niitä nimiä on mietitty kovasti. Yksi etunimi on tällä hetkellä ylitse muiden, toisia nimiä täytynee vielä pohtia tarkkaan. Väestörekisterikeskuksen (http://192.49.222.187/Nimipalvelu/default.asp?L=1) etunimihaulla on hauska leikkiä; jopa täällä meillä Härmässä on annettu toinen toistaan mielikuvituksellisempia nimiä, joiden maalaisjärjellä ajatellen luulisi olevan jopa nimilainvastaisia.\n_Rice_: varsinkin kipeiden, peräkkäisten supistusten tullessa miettii kovasti, miten kävisi jo vauva syntyisikin jo nyt. Onneksi kaikkai on kuitenkin kunnossa, eikä mitään vaaraa pitäisi olla.\n_lippalainen_: missä kävitte 4D:ssä? Toivottavasti oli mukava kokemus. Katsoin itse viikonloppuna varmaan viisi-kuusi kertaa peräjälkeen mukaamme saamamme dvd:n. Tuntuu absurdilta ajatella, että vauva on kasvanut taas jo tuosta viikontakaisesta ultrasta ihan hurjasti.\nomaa napaa.. Miten te muut olette sopineet isyyslomasta? _miimi_, _marvik_ ja muut joilla on mahdollisesti kokemusta meitä ekakertalaisia enemmän? Ja ennenkaikkea miten asia tulee ilmaista noihin KELA:n lappusiin? Pitäisi täytellä KELA:n paperit loppuun ja laiittaa ne menemään eteenpäin.. Täytyyköhän ko.laitokseen töihin päästäkseen läpäistä jokin salakielen koe, että kykenee käyttämään noin harvinaisen epäselvää ja sekavaa kieltä, mistä ei normaalilla järjellä tahdo ymmärtää oikein mitään.\nMuuten, miten te, joilla on jo lapsi(a) olette kokeneet muiden ihmisten tungettelun, kyselyt, vatsantaputtelut, ohjeiden tuputtamiset jne? Nyt kun vatsa alkaa viimeistään paljastaa ihan kaikille, mitä on menossa, alkaa toisaalta ahdistaa, mitä kaikkea saakaan kuulla sekä tutuilta että tuntemattomilta. Toistaiseksi olen ajatellut, että otan kyllä ohjeita niitä väkisin tyrkyttäviltä vastaan, mutta on sen sijaan eri asia, mitä niistä noudatan.\nC 23+ jotain..\nklo 13:26 | 22.1.2009\nChristina - heh, nimipalvelu on tosiaan hauska paikka, sieltä löytyy vaikka mitä! :) Isyyslomaa voi käsittääkseni hakea vasta lapsen syntymän jälkeenkin ja Kelan sivuilla sanotaan, että "Isyysrahaoikeus alkaa lapsen syntymästä", eli ei kai isyyslomaa saa ennen lapsen syntymää edes aloittaa..? Toisaalta tuntuu kyllä hassulta, kun mun mieheni ainakin tarvitsee sijaisen isyysloman ajaksi, joten tuntuu aika mahdottomalta ajatukselta, että hän soittaisi töihin ja ilmoittaisi jäävänsä isyyslomalle NYT. ;) Toki työnantajalle täytyy 2kk ennen laskettua aikaa ilmoittaa, milloin suunnilleen on isyyslomalla.. Mulla ei tästä olekaan aiempaa kokemusta, kun esikoisen syntyessä ei miehellä ollut mitään mahdollisuutta olla isyyslomalla.\nMä en yhtään tykkää siitä, että mun vatsaa taputellaan, oikeastaan vain ihan lähimpien ihmisten annan siihen koskea. Esikoista odottaessa ihan ärähdin anopille, joka oli aina tunkemassa kättä mahalleni ja kiskomassa paitaani ylös "että näkee paremmin". Se kyllä auttoi ja loppuajan sainkin olla rauhassa. :) Juu ja niitä ohjeita tulee, mutta osan kannattaa kyllä antaa mennä samantien toisesta korvasta ulos.. Pahimmille neuvojille sanoin jo esikoisen vauva-aikana ihan ystävällisesti, että kysyn kyllä jos jokin mietityttää ja että mua oikeasti ärsyttää jatkuva neuvominen, kun siitä tulee vaan tunne, etten osaa mitään. Kyllä jokainen äiti tuntee oman lapsensa kaikkein parhaiten! <3\nIippalaiselle onnittelut hienoista ultrakuulumisista! :)\nOmaan napaan ei ihmeempiä kuulu. Hikka on vauvaraukalla päivittäin, tänään jopa hikkailivat isoveikan kanssa yhtä aikaa! :D Kävimme tänään keskustassa aamusta puistoilemassa&kahvilla ja kyllä tuo rattaiden työntäminen lumisohjossa ottaa jo koville. Reilu tunti sitten kotiuduttiin ja vieläkin mahaa kiristelee... Taidanpa mennä vähän lueskelemaan lehtiä, kun poikakin vielä nukkuu.\nOlen vaan ollut nettilaiska. Meillä juuri lettukestejä tässä vietettiin ja masu täynnä mansikkaa ja lettua. Nam! Mukavia ultrakuulumisia ja kaikenlaista teillä tapahtuu. Ei kuitenkaan kovin ruuhkaista ole pinossa.\nHarjoitussupistuksia jo yhdellä ja toisella. Niin täälläkin. Tänään kolasin pihaa ja piti kyllä varovaisesti ottaa kun aisa on just masun kohdalla. Mutta ihanaa kun on lunta!!!!Minä tykkään kovasti! Kovasti supisti ja kiristeli massua jälkeenpäin. Meidän neiti on todella vilkas. Innolla odotellaan että minkähänlainen pakkaus sieltä tulee. Nimiä mekin ollaan vähän mietitty. Enemmän anopin kanssa, Hauska juttu tapahtui kun mietin että olen aina pitänyt nimestä Helmi ja se on myös mun edesmenneen mummini nimi. Anoppikin ihastui. No Helmi on mun mielestä sellainen nimi mikä sopii vain tietyn näköiselle tytölle, joten mietintämyssyssä. Ostin juuri uuden kalenterin ja merkkasin la:n ylös. Arvatkaa kenen nimppari on 7.5???? NO HELMIN!! :) Hauska yhteensattuma...vai onko niitä....??? Heh!Katsotaan!\nTuosta matkustelusta. 2-3 vkoa ennen la:ta en lähtisi edes lapin reissuun, mikä johtuu vain siitä että haluan synnyttää tällä tutussa sairaalassa, Jorvissa tai Kättärillä. Meidän kakkonen nimittäin syntyi juuri ja juuri täysiaikaisena, melkein 3 vkoa ennen laskettua aikaa. Mutta jos ei varsinaisesti väliä missä synnyttää niin eipä sillä väliä vaikka jossain suomenmaassa reissaisikin ja onhan se kuitenkin kai todennäköisempää että menee lähemmäksi la:ta kuin mulla. Tässäpä minun kokemusta kuitenkin! :)\nMulla paras ystäväni saa vauvan ihan kohta!! Leikkauspäivä häämöttä parin vkoon päässä. Saadaan kummatkin kolmannet ja tulee tää omakin vauvan saaminen taas jotenkin konkreettiseksi kun tulee vauva naapuriin. Meillä lapset odottaa kovasti pikkusiskoa ja hänen syntymäänsä!! Vähän kyllä välillä hirvittää kun on joku tilanne päällä noiden kahden kanssa ja satun olemaan yksin kotona. Sitten vielä pikkuvauva siihen soppaan. Toisaalta tottuu varmaan aika nopeesti uusi tulokas lillumaan tässä sopassa, että eiköhän kaikki suju omalla painollaan.\nEipä tässä kummempia kun halit kaikille ja odotus jatkuu!!!\n-Callaway joka on jo ihan sekaisin missä mennään rv:n kannsa\nklo 20:00 | 19.1.2009\nonpas kiva kuulla et muutkin on aloittaneet tämän viikon ihastelemalla valkeaa unelmaa..olen kävellyt pari päivää ulkona ja vain huokaillut,kun kaikki on niin kaunista.johtuu vissiin tästä tilasta.\neilen aamulla mieheni tunsi ensimmäisen kerran liikkeet, oli kuulemma jännää.Hän on kovasti karsastanut mahalle puhumista yms.hömppää ja ymmärrän kyllä kun ei se vauva ole tähän mennessä ollut vielä kovin konkreettinen. jospa se tästä :)\nnäin muuten viime yönä unta et oli tämän tiippanan ristiäiset.Mies oli myöhässä,paikalle ilmaantui kuokkavieraita ihmeelliset lahjojen kanssa ja minulle iski paniikki kun en edes tiennyt mikä lapselle nimeksi! enkä kyllä siinä vaiheessa tienny nukkuuko siellä vaunuissa tyttö vai poika..aamulla herätessä muistin tytön nimi alkoi v:llä,mut en itkemälläkään muista mikä se oli!pojan nimeä en ehtiny siinä unessa hätäpäissäni keksimäänkään. Aamulla pitkin sit etsiä viimevuoden kalenterista nimipäivä osio ja alkaa raakata nimiehdotuksia kokoon. Oona/Venla Emilia on nyt tytölle nro.1,poika onkin sit haastavampi..onneks on vielä paljon aikaa..\nlauantaina olin koulutuksessa kuopiossa ja näin siellä entisiä työkavereita,eivätkä ne meinanneet uskoa et olen yli puolevälin raskaana,on kuulemma liian pieni maha:hurraa tiippana,käytä vaan mamman kaikki maha makkarat ennen kun alat muuten siellä kasvaa ;)\nkyselit lomailusta ennen laskettu aikaa:voihan se olla aika rankka istua pitkä matka autossa,mut enpä muuten jättäis lähtemättä jos omalle kohdalle ajattelisin,saisinpahan vielä kerran olla "rauhassa" ennen vauvan syntymää.kannattaa vissiin katsella tilannetta kuhan sinne asti eletään.\neipäs tänne muuta erikoista.kävin serkun 1viikon ikäistä poikaa lällyttämässä ja siskon laskettu aika meni 5 päivää sitten,eli vaavaa odotellessa kuluu tämä viikko..ja tottakai omaa neuvolaa,joka on torstaina..\nvoimia odotukseen :x\nklo 13:01 | 23.1.2009\nEipä mulla mitään erityistä asiaa ollut, tulin vain lukemaan aikani kuluksi kuulumisia. Tampereella satoi viimeyön aikana varmaan 3 metriä lunta, no ei nyt ihan, mutta hurjasti kuitenkin. Ihanaa!! Jos olisi pulkka niin suuntaisin mäkeen sen verran lapsenmieltä kuitenkin löytyy. Aamulenkillä teki mieli heittäytyä maahan tekemään lumienkeleitä, mutta hullunahan muut olisivat minua pitäneet, joten jätin väliin. :D\nNiin joo..eilen ostettiin vihdoin ne yhdistelmätkin. Pysyin samoissa vaunuissa joihin kyselin teiltä niitä kuosi-mielipiteitä, mutta, mutta..etsivä löytää!! Tarpeeksi kun etsin ja selailin nettiä, löysin samat vaunut myös harmaa-mustana. Jei!! Ja ne me sitten ostettiin! Tosi helppokäyttöiset ja tukevat. Se olikin sitten ainut iso ostos vauvalle, muut isommat tavarat tuleekin sitten vähän sieltä sun täältä. Paitsi niin, kyllähän se uusi autokin on aika iso ostos ;o), mutta en nyt viitsi sitä tulevan esikon piikkiin laittaa. Turvakaukalosta olen kaikkein eniten mielissään. Saadaan sellainen tosi hieno telakallinen kaukalo miehen työkaverilta. Se on ihan uusi ja maksanut kuulema maltaita. Lainaanhan me se saadaankin, mutta onpahan ainakin sitä luokkaa, että voi turvallisin mielin matkustella.\nVähän on mieli maassa kuitenkin tulevaisuuden suhteen. Mies kävi Lahdessa työhaastattelussa ja lupaavalta kuulema näyttää. Itse en missään nimessä halua muutta. Meillä on täällä paljon ystäviä ja sukulaisia, jotka ovat sellainen henkireikä jokapäiväisessä elämässä. Lahdesta en tunne ketään, en tasan ketään. Olen käynyt siellä kerran, eikä minua voisi vähempää kiinnostaa! Kaikkein ikävintä olisi vielä se, että uudet työt alkaisivat huhti-toukokuun vaihteessa, eli juuri parahiksi lasketulle ajalle. Olen yrittänyt itkun sekaisena saada miestä ymmärtämään, ettei minulla ole siellä Lahdessa sitten ketään, ei ketään apuna tai tukena ja täällä olisi kaikki. Hänkin vain kuittaa sen sanomalla kuinka hyvin äidit aina tutustuu toisiinsa kaiken maailman lastenjuttujen kautta ihan tuosta vaan. Niin kai se onkin, mutta nyt sekään ei lohduta. Helppohan sen on kun on työt ja työkaverit, minä olisin kotona 24h/7 ja joskus kun olisi mahdollisuus johonkin lähteä, ei olisi ketään kenen kanssa mennä. Tiedän että miehen tulot nousisivat hurjasti ja hän onkin luvannut vaikka minkäläista asuntoa ja kaiken maailman tavaraa mitä olen aina halunnut. Sanoin kyllä miehelle, että sekään ei lohduta kyllä pätkääkään. Se, että minulla olisi sitten unelma-asunto ja kaikki viimeisen päälle, ei kuitenkaan tuo sitä tunnetta, mitä saan kaikesta siitä ihmisverkostosta ja ylipäätään elämästä, mitä olen tänne saanut luotua. Ärsyttävintä on se, että miehellä olisi myös täällä työpaikka ja me voisimme jatkaa aivan normaalisti elämäämme. Olisin 100 % valmis tekemään mitä tahansa uhrauksia vauvan edestä, mutta kun nyt tässä ei ole kyse lapsesta. Hän on tervetullut elämäämme olimme me sitten täällä tai Lahdessa. Ja lapsen elämä on aivan yhtälailla turvattu täälläkin. Tämä varmasti kuulostaa todella lapselliselta monenkin mielestä, mutta minkä ihminen voi omille tuntemuksillee. Jokaisella on omat arvot elämässä ja minä olen onnellinen juuri nyt. Anteeksi tämä purkautuminen tänne, mutta helpotti oloa huomattavasti. Ja eihän sitä koskaan tiedä mitä se elämä tuo tullessaan ja monella ei ole edes vaihtoehtoja tälläisten asioiden suhteen, mutta kun minusta tuntuu että meillä kuitenkin on.\nHuoh, nyt täytyy lopettaa ettei pää räjähdä. Siirrän taas nämä ajatukset hyperavaruuteen ja alan keskittyä muihin touhuihin. Tiedättekö kun tuli oikein sellainen kiukkuinen olo oman kiukunpuuskan takia...ai kauhia...\nTerv. Kiukunpuuskainen Rice + ihana pikkunen rv 25+4\nklo 18:02 | 19.1.2009\nOli sen verran hiljaisen näköistä täällä (liekö johtuu taas häiriöistä sivuilla..), jotta ajattelin jotakin kirjoitella.\nIhanaa, kun on tullut tuota lunta. Tuntuu paljon valoisammalta, ja ulkonakin viihtyy paremmin. Eilen oltiin miehen kanssa opettamassa esikoista luistelemaan.. no, se nyt sujui kuten alle nelivuotiaalta voi odottaakin. Harmi, kun ei kelit anna myöten mennä useammin. Tai sitten on oma olo ihan jostain..\nKäytiin tossa viime viikon lopulla ostoksilla äitini kanssa. Ja kas kas, vaikka olin niin vannoutunut olemaan ostamatta vauvatavaraa (kun meillä sitä jo on..), tarttui alennuksista mukaan puolipotkareita ja bodyja... On ne vaan niin suloisia. Aina välillä kun ne näkee tuolla roikkumassa, muistuu taas mieleen, että meillehän on tulossa vauva. Ja ite oon ihan kamalan "hemppis" välillä. Kyllä mieskin sanoi, että on ihan kivat vaatteet ja tolleen, mutta ei se kovin suuresti oo tuntunut olevan liikuttunut. Eilen katsottiin neuvolasta viimeksi saatu babyseven-dvd. Ei siinä mulle sinänsä mitään kovin uutta ollut, kun olen jo yhden muksun pukertanut, mutta mies seurasi tarkkaavaisesti. Hänelle kun on tulossa ikioma ykkönen. Äitinsä jo hössöttää neulomuksiensa kanssa, jotta mitä tekis ja minkä väristä ensimmäiselle lapsen lapselle... Antaa tuon hössöttää, minkäs noille mummoille voi.\nTorstaina on neuvola. Olis sieltä tarkoitus saada kelan papereille alkua. Olen alkanut sitäkin miettiä, että ottaisiko sitä äitiyspakkausta kuitenkaan.. Meillä kun on miltei kaikki mitä siellä on. Toisaalta, olis kiva että lapsilla olis omansa, ja mieskin varmasti tykkäisi tutustua pakettiin. En tiedä. Onhan tässä onneksi vielä muutama päivä aikaa miettiä. Täytyy vissiin pistää paperit heti menemään, niin saa joskus sen päätöksenkin siitä äitiyslomasta. Tarvii kuitenkin jo kuukauden päästä töihin ilmoittaa äippälomasta ym. Vähän huvittaa, kun sain töistä sellasen lomakkeen "kokonaissuunnitelma" näistä vapaista... Ihan kun mä tietäisin jäänkö hoitovapaalle. Sehän riippuu ihan siitä, saako vauvalle hoitopaikan ja milloin sen sitten saa. Luultavasti joudun kuitenkin jäämään kotiin sinne elokuun alkuun asti, ei noita hoitopaikkoja kesken kauden noin vain saa. Ja eiköhän siinä kerkii kesäloman pitää kesän aikana kans. Mutta mitenkäs tän vuoden kesäloma? Siirretäänkö se sitten vaan eteenpäin vai mitäs ihmettä?.. On tullut vaihdettua työpaikkaa siihen tahtiin, etten ole yhtään täyttä lomaa vielä edes ansainnut/saanut viettää.\nEilen naapurintäti suositteli mulle alanvaihtoa. Sujuvasti vaihdoin polttimon auton pimentyneeseen valoon. Onneksi ei työkaverit tiedä kuinka likaset kädet mulla sen jälkeen oli. Voi olla ettei olis pahemmin ruokaa tarvinu tehdä ilman kunnon käsien kuurausta.\nViime viikolla onnistuin jotenkin humauttamaan mahaani hunajamelonilla... Olin ottamassa melonia hyllyltä ja se jotenkin vähän lipsahti.. Sain sen kiinni tossa mahan kohdalta kun se jo kerkesi töytäistä mun mahaa. Illalla olin sitten ihmeissäni, kun ei vauva myllännytkään kuten tapoihin on iltaisin kuulunut. Tuli pieni paniikki, että onko sitä sattunut tms. Ei, kyllä se nyt tuolla taas myllää tavalliseen tapaan. Ehkä se oli suuttunu kun humautin sitä melonilla... Ei se kyllä niin kovaa osunu, että mitään ois sattunu, onhan vauva kuitenkin melkoisen turvassa tuolla masussa, kaiken rasvakerroksen alla. Onneksi ei mitään oireitakaan ole ilmennyt. Täytyy tuolla neuvolassa muistaa ottaa tapaus puheeksi.\nNo juu, johan tässä juttua on tullutkin. Vaikka ensin ei mitään kirjoitettavaa tuntunut olevan. Lastenohjelmatkin loppuu sopivasti, pääsee viihdyttämään tuota tyttöä.\nHeippa vaan taas ja hyviä vointeja kaikille!\nMöllimasu rv 21+ jotakin..\nklo 19:10 | 22.1.2009\nTäällä käytiin tänään neuvolassa.\nSiellä oli harjoittelija terkkarin apuna. Olin kyllä kamalan pettynyt, kun nykyään pitää ihan ite stixata pissat ja koettaa päätellä onko miinusta vai plussaa vai jotain siltä väliltä. Jotenkin katoaa se henkilökohtaisuus tuostakin palvelusta.\nKyllä meillä kaikki näyttäisi hyvin olevan. Sain lähetteen sokerirasitukseen, kun on tuo bmi jotakin 26 luokkaa.. Ja neuvolalääkäri kun viimeksi kiukutteli että pitäisi saada painoa nousemaan... Joopa joo. Onneksi ensi kerralla on eri lääkäri. Voin helpottuneena mennä. Se edellinen olikin ihan liian nuiva.\nNyt oli kuitenkin paino noussut, 0,622kg/viikko. Ekasta punnituksesta tullut lisää painoa 3,2kg. On kyllä viime aikoina maistunutkin kaikki aikalailla, ettei ihmekään. Paineet ok ja hemppakin oli taas noussut, 121. Kohdunpohjankorkeus mitattiin nyt ekaa kertaa. Se oli 23cm. Ja käyrien yläpuolella mennään, et kai mä sit vaan olen "iso", niinku miehen äitikin sanoi... Jotenkin sitä vaan masentuu moisestakin, en mä halua olla iso...\nSeuraava aika onkin sit lääkärille, ja sitä ennen pitää käydä sielä sokerirasituksessa.\nJotenkin tuli taas kamalan paljon menoa ja tekemistä. Kun pitää kelaankin viedä se raskaustodistus liitteeksi. Verkossa tein nuo hakemukset. Vielä tovi sitten mietin, otetaanko pakkaus vai rahana, nyt sitten vaan jotenkin automaattisesti klikkasin pakkauksen kohdalle rastia ruutuun. No, ei kai siitä haittaakaan ole.\nAh, mun korvat ei nyt yhtään kestä meteliä... Ja kun tuo esikko pyörii tossa vieressä koko ajan kiljumassa jotain... Argh.\nOltiin eilen pitkästä aikaa uimahallissa. Mä olin kuolla, kun en sitten ollut tullut ajatelleeksi, jotta mahtaa masu olla himpun kasvanut eikä uikkarit ehkä enää menisi päälle... No, kyllä ne tarpeen verran peitti, mutta seuraavaa kertaa varten on kyllä hankittava uudet isommat. Sais ilman kiukkua ne päällekin.\nNyt ehdin jo unohtaa kuka puhui lasten päivähoidosta äitiysloman aikana... Iippalainen (sorry jos meni väärin..).. Kenties.. No mutta juu, oli tästä tossa aiemmin jo puhetta, kun itsekin ihmettelin. Mulle tosiaan tytön ryhmästä sanottiin alkuun, että kotona lapset ovat olleet jos vanhempikin on. Minähän en sellaseen suostu, kun tuo lapsi parka tulisi täällä mun ja vauvan kanssa ihan kahjuksi. Vaihtoehdoksi sitten sain kolme päivää viikossa-hoidon tai osa-aikaisen päivähoidon. Tarkalleen en vielä tiedä mitä nämä tarkoittaa, mutta otan kyllä selvää. Musta tuntuu, et mun lapselle vois olla parempi se osapäivähoito. Ilmeisesti siihen tulisi 4h/pvä. Aika voisi nimittäin tulla pitkäksi, jos olisi aina neljä päivää yhtäsoittoa kotona, ja sitten taas kolme pitkää päivää hoidossa. Ja osapäiväsenä sen ei tarttis nukkuu päiväunia ollenkaan eli saattaisi nukkua yöt hyvin. En tiedä, täytyy kysellä vielä ja perehtyä. Joka tapauksessa mun mielestä tyttö saa olla hoidossa vaikka tonne juhannukseen asti ihan samaan tapaan kun tähänkin asti ja sitte pidetään kesälomaa. Elokuun alusta sitten otettaisi tää uusi vaihtoehto käyttöön. Sitä en tiedä, sopiiko se tuolla päiväkodissa, mutta olis parempi sopia. Meidän vauva kun on ennusteltu syntymään vasta kesäkuun puolessa välissä. Ihan kökjkö systeemi kyllä tällänen. Mä oisin voinu pitää tytön päikkärissä ihan vaikka sen 7h/pvä ja ma-pe. Sille itelleenhän se ois paljon kivempi niin.\nNo juu, nyt unohtukin sitten kaikki muut aiheet. Ja jaloissa taas alkaa suonia vetää siihen malliin, ettei voi enää istua. Eiköhän tässä taas ole kerrakseen tarinaa, joten hyvää loppuviikkoa kaikille, voidaan paksusti! :-)


Harrasteryhmä | Joensuun Kataja muodostelmaluistelu\nMuodostelmaluistelun harrasteryhmä aloittaa toiminnan tammikuussa 2020! Ryhmä on tarkoitettu kaikille yli 10-vuotiaille luisteluharrastuksesta kiinnostuneille. Ryhmä on mukana Matala Kynnys -toiminnassa viikot 3-9, joten käynnit ovat ilmaisia kaikille. Tämän jälkeen ryhmän toiminta jatkuu keväälle, jolloin maksu on 30 € kuukaudessa.\nRyhmässä pääsee harjoittelemaan luistelun saloja omalla taitotasolla ja oppimaan uutta. Harjoitukset alkavat 25.1.2020 ja ne ovat aina lauantaisin klo 11.45-12.30 Mehtimäen harjoitushalli 1:ssä.\nIlmoittautuminen Matala Kynnys -vuoroille tästä.\nLisätietoja sähköpostitse harrasteryhmat.joka@gmail.com\nRyhmän toimintaan on saatu Opetus- ja kulttuuttuuriministeriön seuratukea.\nIlmoittautuessasi rekisteröidyt ensin Hoika-palveluun. Käytä tähän luistelijan tietoja ja valitse rooliksi 'luistelukoululainen'. Tämän jälkeen Hoika luo sinulle salasanan, jolla pääset kirjautumaan sisään. Kirjautumisen jälkeen pääset ilmoittautumaan haluamaasi ryhmään vasemmalta kohdasta Ilmoittautuminen. Valitse Harrasteryhmä ja hyväksy maksu. Maksun summa 0 euroa, joten laskua ei lähetetä. Hoidamme kuukausilaskutuksen edelleen sähköpostitse.


Kun perheenjäsenet kohtaavat ensi kertaa lapsen/sikiön sairauden tai vammaisuuden — Neuvolainfo\nEtusivu Artikkelit Kun perheenjäsenet kohtaavat ensi kertaa lapsen/sikiön sairauden tai vammaisuuden\nEnsitiedolla tarkoitetaan tietoa, joka annetaan perheelle, kun perheenjäsenet kohtaavat lapsen tai sikiön sairauden tai vammaisuuden. Ensitietoa on myös se, kun sairaudesta tai vammasta kerrotaan lapselle tai nuorelle itselleen.\nEnsitieto voidaan ymmärtää joko kirjaimellisesti ensimmäisenä tietona lapsen erityisen tuen tarpeesta tai laajemmin pidempänä prosessina perheen elämässä. Laajemmin ymmärrettynä ensitieto sisältää lääketieteellisen tiedon lisäksi tietoa esimerkiksi kuntoutuksesta, sosiaali- ja terveyshuollon tukimuodoista ja järjestöjen palveluista. Lisäksi päämääränä on tukea ja ohjata perhettä, lasta tai nuorta löytämään omat voimavaransa.\nAmmattihenkilön on tärkeää ymmärtää, että ensitiedon antaminen ja sen laatu vaikuttavat perheen koko loppuelämään\nParhaassa tapauksessa hyvä ensitieto luo turvallista pohjaa, jonka avulla perhe voi ryhtyä rakentamaan arkeaan. Jos ensitieto on vaillinaista, hämmentävää tai vääränsävyistä, perhe jää epätietoisuuden ja näköalattomuuden tilaan. Tapahtunutta vahinkoa voi olla vaikea korjata myöhemmin. Kyse on koko perheen ja erityisesti lapsen edusta, hyvinvoinnista ja oikeudesta. (1−4)\nPuhetavalla on suuri merkitys\nEnsitiedon hetkeen on syytä pysähtyä ja keskittyä. Tilanne sanoineen jää usein vanhempien mieleen loppuiäksi. Tavalla, jolla puhutaan, on suuri merkitys. Erään äidin sanoin: ”Ikävätkin tutkimustulokset voidaan kertoa vanhemmille lasta kunnioittaen. Jokaisessa lapsessa on jotain kaunista, ihanaa, hyvää – jokainen vanhempi tietää sen, mutta tarvitsee kuulla totuudenmukaisia rohkaisevia sanoja silloin, kun niitä eniten tarvitaan.”\nTutkimuksissa on todettu, että sillä, miten ensitieto annetaan, on suuri merkitys vanhempien ja lapsen suhteeseen varhaisessa vuorovaikutuksessa. Ensitiedon antamisella on todettu olevan myös suuri merkitys terveydenhuollon ammattihenkilöiden ja perheiden välisen luottamuksen syntymiselle, joka on välttämätön edellytys hyvälle yhteistyölle jatkossa.\nEnsitiedon antaminen on hyvin haasteellinen tehtävä, ja sitä pidetäänkin terveydenhuollossa yhtenä vaikeimmista tehtävistä. Yliopisto- ja keskussairaaloille v. 2013 tehdyn kyselyn mukaan lääkärit ja hoitohenkilökunta toivovatkin tukea ensitiedon antamiseen ja koulutusta perheiden kohtaamiseen (5). Suomessa on hajanaisesti tietyissä yliopisto- ja keskussairaaloissa koulutettu terveydenhuollon ammattilaisia ensitiedon antamiseen. Henkilökunta on saanut uudenlaisen työvälineen (ETRI) sekä varmuutta kohdata sairaiden, vammaisten tai kuolleiden lasten perheitä. Tämä tukimuoto on perheiden keskuudessa pääsääntöisesti koettu erittäin arvokkaaksi ja voimaannuttavaksi, mutta tätä palvelua on voitu tarjota vain harvoille sitä tarvitseville perheille.\nEnsitietoverkosto, johon kuuluu useita eri viranomais- ja järjestötahoja (6), on esittänyt, että Suomeen tarvitaan koko maan kattava, yhtenäinen toimintamalli parantamaan ensitiedon antamisen käytäntöjä (7, 8). Irlannissa laadittu, näyttöön perustuva ensitietosuositus (Informing Families of their child´s disability, National Best Practice Guidelines) on saanut virallisen valtakunnallisen aseman. Sekä vanhemmat että terveydenhuollon ammattilaiset ovat olleet yksimielisiä siitä, että malli on tuonut kaivatun työvälineen ensitiedon antamiseen.\nOmaa ammattitaitoa ensitiedon antajana on mahdollista kehittää perehtymällä ensitiedon hyviin käytäntöihin, hankkimalla sitä tukevaa koulutusta, vaihtamalla kokemuksia kollegoiden kanssa ja kokoamalla palautetta perheiltä.\nEnsitieto Vammaispalvelun käsikirjassa http://www.thl.fi/fi/web/vammaispalvelujen-kasikirja/lapset-perheet/ensitieto\nHarnet & Tierney 2009. Convention of hope–communicating positive, realistic messages to families at the time of a child’s diagnosis with disabilities. British Journal of Learning Disabilities, 37:257–264.\nHänninen K 2004. Kohtaamisen kokemuksia epävarmuuden näyttämöllä. Kokemuksellinen ensitieto vammaisen lapsen syntyessä. Stakesin tutkimuksia.\nMaijala H 2004. Poikkeavaa lasta odottavan perheen ja hoitavan henkilön välinen vuorovaikutus. Sustantiivinen teoria lapsen poikkeavuuden herättämissä kysymyksissä vahvistumisesta ja kuormittumisesta. Tampere: Acta Universitas Tamperensis 993.\nTaanila A ym. 2002. Coping of parents with physically and / or intellectually disabled children. Child, Care, Health & Development 28:73–86.\nRaportti Ensitieto-työryhmän toteuttamasta kyselystä ylilääkäreille koskien ensitiedon antamista sairaaloissa. Lapsiasiavaltuutetun toimisto, 2013\nKun kohtaat erityislapsiperheitä, kohtaat myös omaishoitajia\nOmaishoitaja on henkilö, joka pitää huolta perheenjäsenestään tai muusta läheisestään, joka sairaudestaan tai vammaisuudesta tai muusta erityisestä hoivan tarpeesta johtuen ... Lue artikkeli »


jehkotar: Onnea hirvikansalle!\nTäällä blogissa on käden tuotokset olleet ihan kadoksissa vähän aikaa. Valmiita töitä on jemmassa... mitään uutta ei ole tullut matkan ja jetlagin takia pariin viikkoon. No tänään on kortti tehtävä - tilauskortti - ja muitakin tilauskortteja on tuossa vino pino, joten olisi varmaan aika ruveta duuniin niin osalta!\nTälläisen hauskan hirvileimasimen tilasin tuossa joku aika sitten. Tällä saa upeita hirvimiesten synttärikortteja tehtyä :D Tässä nyt pari tulkintaa! Väritykset DIstress Markerseilla!\nAivan ihanat kortit olet pykännyt, niin miehekkäitä, että!\nMistä tilasit tuon hirvileiman, neuvotko?\n5. kesäkuuta 2012 klo 16.03\napuva.... en mä muista... suomesta kyllä... voihan.... kuttu...\nsupermageet kortit!! tykkään kympillä!! =)\n6. kesäkuuta 2012 klo 1.06\nTosi makea ja kivan erilainen kortti. Onko tuo sinun kisusi etusivulla? Minullakin on kissa.\n6. kesäkuuta 2012 klo 15.59\nMuistatko leimasimen tekijää? Sukulaisissa olisi monta hirvihenkilöä, joita voisi muistaa tuollaisella leimalla.\nHeips A-L Tuota epäilen Klemmarikellarista, mutta valmistaja on Technique Tuesday ja nimi on "possibilities" Toivottavasti löydät :D\n6. kesäkuuta 2012 klo 18.33\nKiitos avusta, jatkan metsästystä hiukan viisaampana.\n6. kesäkuuta 2012 klo 19.37


Sattumalta | Eppu Nuotio\nJulkaistu syyskuu 21, 2012 syyskuu 23, 2012 by eppunuotio\nOlen nähnyt melkein kaikki Wim Wendersin elokuvat. Monet niistä useaan otteeeseen. Ensimmäiset Wendersini, Alice kaupungeissa, Väärä liike ja Ajan mittaan näin koulun kuvaamataitokerhon kanssa, elokuvista innostuneen opettajan johdolla. Amerikkalaisesta ystävästä saakka olen seurannut Bruno Ganzia näyttelijänä, Paris Texasin toinen käsikirjoittaja on Sam Shephard, eräs lempinäytelmäkirjailijoistani, ja elokuvan musiikin teki muuan Ry Cooner, mies joka vei Wendersin vuosikymmeniä myöhemmin Kuubaan.\nBerliinin taivaan alla on Wendersin elokuvista kaikkein rakkain ja sen olen nähnyt useammin kuin minkään muun hänen ohjauksistaan. Buena Vista Social Club vei kuuntelemaan noita ihmeellisiä kuubalaisia konserttiin ja sai hankkimaan pinon levyjä. Ja sitten tuli Pina.\nKaikki taide vaikuttaa kirjoittamiseeni. Ihan ilman muuta on selvää, etten olisi selvinnyt tässä maailmassa ilman taidetta. Tanssiteatteria olen seurannut niin Suomessa kuin muualla maailmassakin nuoruudesta lähtien. Kiinnostus syttyi kahdeksankymmentäluvun alussa Raatikon esitysten myötä, vahvistui modernin tanssin pioneeri Riitta Vainion ja kontakti-improvisaation Suomeen tuoneen Jaana Turusen tanssitunneilta ja muuttui pysyväksi rakkaudeksi kun teatteriohjaajana työskentelevää miestäkin kiinnosti liike jo silloin, lähes kolmekymmentä vuotta sitten kun aloitimme yhteistä matkaamme. Työn kautta moni suomalainen koreografi ja tanssija on tullut tutuksi ja enkä voi siksi laittaa heitä koskaan mihinkään järjestykseen, mutta Reijo Kelan, Jouka Valkaman, Reija Väreen, Tero Saarisen, Nanna Elovaaran, Soile Lahdenperän ja Hanna Brotheruksen töitä käyn katsomassa aina kun pääsen.\nOn niitä koreografeja, joiden käden jälkeä ei koskaan unohda. Esitykset muistaa välähdyksinä ja kuvina ja tunteina vuosienkin jälkeen aivan kirkkaasti. Minulle sellaisia ovat maailmalla olleet Mats Ek, Carolyn Carson, Sasha Waltz, Nigel Charnock… ja Pina.\nPina Bausch esiintyi ryhmänsä ja Nefes -teoksensa kanssa Helsingin Juhlaviikoilla, Helsingin Kaupunginteatterin suurella näyttämöllä vuonna 2005. Minä liikuin silloin vielä keppien kanssa, hitaasti, keskellä sairauslomaani. Nefes oli valoisa, onnellinen, lempeä ja kaunis, henkeäsalpaava. Se sai uskomaan hyvään.\nWim Wendersin elokuvan Pina näin ensimmäisen kerran Suomessa. Ja nyt sitten täällä Berliinissä kun kävi niin, että toritreffien päätteeksi menimme kuvittajaystävän kanssa kirjakauppaan, joka myy erityisen kauniita kirjallisia kalentereita. Ikkunassa on Pina-elokuvan juliste. Julisteen alla on pieni lappu, jossa lukee, että Wim ja Donata Wenders kertovat kirjasta seuraavana päivänä ja kirjakaupasta saa tapahtumaan lippuja.\nWim Wenders asuu tässä naapurustossa, Torsstrassella. Olen toivonut näkeväni hänestä edes vilauksen. Ja sitten sattumalta menemme kirjakauppaan ja sattumalta huomaamme sen pienen ilmoituksen. Ja niin minä saan istua miehen ja ystävättären kanssa kaksi tuntia kuuntelemassa Wim ja Donata Wendersiä, jotka asettuvat siihen, metrin päähän meistä ja hehkuvat lämpöä ja syvää humaaniutta kertoessaan elokuvasta, kirjasta ja Pinasta.\nJa niin näen Pinan uudelleen. Kotiteatterissa. Wendersien ja minun.\nHankin kirjan ja luen sitä hitaasti, hitaasti, tämän tästä saksan kieleen kompastellen, mutta täysin antautuneena kirjalle ja sen sivuilta aukeavalle maailmalle.\nKirjan teksti on Wim Wendersin, kuvat Donata Wendersin. Kirja katsoo minua kun herään ja kun menen nukkumaan. Se tulee seurakseni parvekekahville. Omistuskirjoitus on kirjoitettu punaisella kynällä.\nKategoria(t): Berliini, Muistikirja Avainsana(t): Donata Wenders, Pina, tanssiteatteri, Wim Wenders. Lisää kestolinkki kirjanmerkkeihisi.\n← Sanojen voimaa\nKingi ja muut koiraystävät →\n4 kommenttia artikkeliin ”Sattumalta”\nsyyskuu 21, 2012 klo 5:10 pm\nMinä näin tämän leffan trailerin joskus teatterissa ja ajattelin, että menen katsomaan sen heti kun se tulee. Muttei se tullut? Vai tuliko? Siis varmaan tuli ja minä missasin sen. Harmittaa vietävästi, mutta ehkä näen sen vielä joskus jossain.\nMinäkin olen tanssin ystävä, mutta käyn ihan liian harvoin katsomassa tanssiteatteria, vaikka täälläkin olisi tarjolla hyviä juttuja.\nsyyskuu 21, 2012 klo 9:36 pm\nRakas Kirjailijatar, se oli melkein täsmälleen vuosi sitten kun näin elokuvan Suomessa. Syyskuuta kumminkin. Viime vuoden päiväkirja on vielä pinossa saaren työhuoneessa, mutta siitä sen saattaa tarkistaa.\nSuomessa on ihan valtavan hyviä juttuja, upeita tanssijoita ja koreografeja! Kaupunginteatterin tanssiryhmää Helsingissä suosittelen, Minimiä Kuopiossa ja maailmalla, Jouka Valkaman juttuja, Tanssiteatteri Tsuumia, Eristä nyt puhumattakaan. Marjo Hämäläinen tekee hienoja juttuja Tampereella ja, ja, ja…\nOn niitä! Pinasta on ilmestynyt dvd. Tuon sen tullessani Suomeen lokakuussa. Saat lainata.\nlokakuu 2, 2012 klo 7:36 pm\nOi, saanko lainata. Ihanaa, kiitos 🙂\nlokakuu 2, 2012 klo 8:14 pm


Psykologeja kannattaa kuulla rekrytointi- ja osaamispalvelulakia laadittaessa - Suomen Psykologiliitto ry\nPsykologeja kannattaa kuulla rekrytointi- ja osaamispalvelulakia laadittaessa\nPsykologiliitto on antanut työ- ja elinkeinoministeriölle lausunnon koskien lakiesitystä julkisista rekrytointi- ja osaamispalveluista. Lakiesityksen mukaan jokaisessa maakunnassa tulisi olla tarjolla ammatinvalinta- ja uraohjausta sekä osaamista kehittäviä palveluja. Maakunta voisi lisäksi järjestää muita palveluita, kuten työkokeilua.\nLiiton lausunto pohjautuu TE-toimistoissa työskentelevien psykologien asiantuntemukseen. Lausunnossa tuodaan esiin psykologisen ammatinvalinta- ja uraohjauksen välttämättömyys julkisissa työvoimapalveluissa jatkossakin. Jokaisella työnhakijalla olisi halutessaan oltava pääsy psykologin antamaan neuvontaan ja ohjaukseen. Psykologi pystyy löytämään asiakkaiden osaamisen kehittämistarpeita. Sen lisäksi psykologi voi auttaa asiakasta tunnistamaan olemassa olevaa osaamistaan, jolloin uutta koulutusta ei välttämättä tarvita.\nMaakuntauudistuksessa esitetään TE-toimistojen lakkauttamista, mutta eduskunta ei ole vielä tehnyt asiassa päätöstä.\nPsykologiliitto on myös ollut mukana laatimassa Akavan lausuntoa maakuntauudistuksen ns. II-lakipaketista.\n– Psykologi pystyy ohjaamaan työvoimapalveluiden asiakasta realistisiin koulutus- ja työuraratkaisuihin. Näin vältetään turhaa työtä ja turhia kustannuksia, mikä on järkevää sekä inhimillisesti että kansantaloudellisesti, Psykologiliiton pääsihteeri Annamari Jokinen muistuttaa.\nLiiton lausunnot ja kannanotot löytyvät kokonaisuudessaan täältä.


Inselhotel Faaker See Finkenstein am Faaker See, hotellisi null. Tarjouksella rajattu aika!\n« Takaisin Inselhotel Faaker See\nKatso lisää kuvia Tarkista hotellin Inselhotel Faaker See hinta ja varaustilanne: Saapuminen :\nInselhotel Faaker See - Kuvaus\nSijaintina on InselwegLue lisää\n10, itä-Finkenstein am Faaker See, ja etäisyys keskustasta autolla vain 8 minuuttia.Inselhotel Faaker See tarjoaa monipuolisen huonevalikoiman 1 Apartment - HB-tyypistä 1 Double with balcony - HB-tyyppiin. Huoneiden lukumäärä on 32, ja hinnat alkavat summasta 142 euroa.Neljä tähteä -kategoriaan kuuluvan luksus-tyylisen hotellin sijaintina on Finkenstein am Faaker See. Hotelli tarjoaa käyttöösi useita eri palveluja, joihin kuuluvat mm. Ravintola, Huonepalvelu, Baari, 24h vastaanotto, Tenniskenttä, sanomalehdet, Savuttomat huoneet, Pesula, Ilmainen pysäköinti, Täysi savuttomuus, Televisio, Satelliitti TV . Golfkentän lähellä on mukava lisä hotellin palveluihin. Hotelli tarjoaa käyttöösi laajakaista-Internetin.Hotellissa on sauna, jossa voit virkistäytyä. Muuta hyödyllistä tietoa:Hotellissa on ilmainen pysäköinti.\nInselhotel Faaker See: tyypit:\nInselhotel Faaker See: mukavuudet ja palvelut\n13 huoneella varustetun St. Peter Hotel Dietrichsteinerhof-hotellin huoneiden lähtöhinta on 395 euroa, ja voit valita kaikista eri huonekategorioista (Double-Suite).Neljä tähteä -kategoriaan kuuluvan 346 m -\nKeskus-Faak am See on helposti saavutettavissasi, sillä matka vie jalan vain 4 minuuttia. Osoitteessa Seeuferlandesstrasse17 sijaitseva hotelli on ihanteellinen tukikohta, kun haluat nauttia kaikista 721 m -\nTarkista hotellin Inselhotel Faaker See hinta ja varaustilanne: Saapuminen :


Nettiluento 4.4. klo 18 - Leikki on koiran työtä - POISTUNUT ARKISTOSTA! - SporttiRakki\nNettiluento 4.4. klo 18 – Leikki on koiran työtä – POISTUNUT ARKISTOSTA!\n04.04.2018 @ 18:00 - 20:30\n« Nettiluento 14.3. klo 18 – Jäljen perusharjoitteita\nNettiluento 26.4. klo 18 – Vinkkejä kokeneen koiran jälkiharjoitteluun »\nKeskiviikko 4.4.2018 klo 18-20.30 – Leikki on koiran työtä: opastusta koiran elekieleen ja leikkiin\nHuom. Tämä luento on poistunut jäsenten luentoarkistosta.\nMiten leikkiä käytetään oikein palkkiona? Miten koiran luontaista leikkikäytöstä hyödynnetään koulutuksessa? Miten leikki kuuluu koiran elämään ja mitä hyötyjä siitä on? Mitä koiran elekieli merkitsee eri leikkitilanteissa?\nLeikkiminen niin pentuiällä kuin aikuisenakin on kaikille koirille tärkeää. Sillä ehkäistään sekä ongelmakäytösten esiintymistä, autetaan kehon koordinaatiokykyjen ja sosiaalisten taitojen kehittymistä – ja rentoutetaan koiraa. Ihmisen kanssa leikkiminen ja toisten koirien kanssa peuhaaminen ovat molemmat yhtä lailla tärkeitä asioita.\nLuennolla käydään läpi myös koiran elekielen tärkeimpiä pilareita kuten rauhoittavia ja karkoittavia eleitä ja kohteliasta ärsykkeen lähestymistä.\nLuennoitsijana Miira Hellsten. Hellsten on tunnettu eläintenkouluttaja ja Suomen ainoa sertifioitu BAT 2.0 -kouluttaja (CBATI).\nMiksi leikkiminen on koiralle tärkeää?\nMiten ihmisten tai toisten koirien kanssa leikkiminen tukee koiran hyvinvointia?\nMiten leikkiä käytetään oikein palkkiona?\nMiten koiran leikin elekieltä tulisi tulkita?\nMitä ovat koiran elekielen tärkeimmät asiat?\nHeiluva Häntä -koira- ja kissakoulun yrittäjä Miira Hellsten on ammattitutkinnon suorittanut eläintenkouluttaja (AT) sekä yhteiskuntatieteiden maisteri ja Suomen ainoa sertifioitu BAT 2.0 -kouluttaja (CBATI). Miira on erikoistunut varsinkin arkatassujen ja remmirähjääjien sekä kissojen kouluttamiseen, mutta vetää myös rally-tokon ja noseworkin kausiryhmiä ja kisaa itsekin ko. lajeissa.


11.5.2018 | 0:14\nEduskunnan lakivaliokunta on pyytänyt Suomen Yrittäjiltä lausuntoa hallituksen esityksestä liikesalaisuuslaiksi ja eräiksi siihen liittyviksi laeiksi. Hallituksen esityksessä ehdotetaan, että EU:n liikesalaisuusdirektiivi pantaisiin Suomessa täytäntöön säätämällä uusi liikesalaisuuslaki, johon siirrettäisiin myös sopimattomasta menettelystä elinkeinotoiminnassa annetun lain (SopMenL) liikesalaisuuksia koskevat säännökset. Liikesalaisuuslaissa määriteltäisiin liikesalaisuuden käsite, liikesalaisuuden oikeudettoman hankinnan, käyttämisen ja ilmaisemisen tilanteet ja siviilioikeudelliset oikeussuojakeinot. Esityksessä ehdotetaan muutoksia myös työsopimuslakiin. Esityksessä ehdotetaan lisäksi liikesalaisuuskäsitteen yhdenmukaistamista, minkä vuoksi lukuisiin muihin lakeihin esitetään tehtäviksi teknisluontoisia muutoksia.\nSuomen Yrittäjät pitää uuden liikesalaisuuslain säätämistä hallituksen esityksessä esitetyllä tavalla tarpeellisena ja kannattaa esitystä. Uuden erillislain säätäminen selkeyttää lainsäädännön systematiikkaa ja korostaa liikesalaisuuksien asemaa osana yrityksen aineetonta omaisuutta. Liikesalaisuuksien merkitys elinkeinotoiminnassa on kasvanut ja on ensiarvoisen tärkeää, että Suomessa on kattava ja tehokas liikesalaisuuksien suoja.\nEhdotettava uusi liikesalaisuuslaki olisi elinkeinotoimintaan liittyvien liikesalaisuuksien yleislaki. Liikesalaisuuksissa on kyse elinkeinotoimintaan kuuluvasta aineettomasta omaisuudesta. Liikesalaisuus on kuitenkin muihin aineettoman omaisuuden muotoihin verrattuna erityinen, koska suoja ja liikesalaisuuden taloudellinen arvo perutustuvat tiedon salassapitoon, eikä suoja synny esimerkiksi rekisteröinnin kautta.\nLiikesalaisuuksien suoja tulee kysymykseen erityisesti sellaisissa tilanteissa, joissa muut suojamuodot eivät mahdollista suojaa lainkaan tai ne eivät tarjoa riittävää suojaa aineettomalle tiedolle.\nLiikesalaisuuslain soveltamisala olisi yleinen, mikä tarkoittaa sitä, että liikesalaisuuksien suojan aineellinen sisältö tulisi jatkossa liikesalaisuuslaista. Erityislainsäädännössä olevat viittaukset liikesalaisuuksiin tarkoittaisivat siten sitä, että ’liikesalaisuudella’ tarkoitettaisiin liikesalaisuuslain mukaisen määritelmän mukaista liikesalaisuutta.\nEhdotettavan liikesalaisuuslain 3 §:ssä määritellään tilanteet, jolloin liikesalaisuuden hankkiminen on oikeudetonta. Säännös perustuu pitkälti direktiivin sisältöön ja on varsin laaja. Se kattaa useimmat tilanteet, joissa liikesalaisuuden hankkiminen on oikeudetonta.\nSäännös myös täydentää työsopimuslain 3 luvun 4 §:n kieltoa, sillä liikesalaisuuslain 4 §:n 3 momentissa käytetty palvelussuhteen käsite kattaa myös muita tilanteita kuin työsuhteita. Liikesalaisuuslailla suojattaisiin myös työnantajan liikekumppanin liikesalaisuuksia, kuten myös nykyisin on SopMenL:n osalta katsottu. On tärkeää, että nykyinen liikesalaisuuksien suojan taso ylläpidetään myös tältä osin, eikä muutos tuo käytännössä muutosta nykytilaan. Työnantajan liikekumppanin liikesalaisuuksista tulee käytännössä usein myös työnantajan liikesalaisuuksia, kun liikesalaisuuksia on luottamuksellisesti uskottu työnantajayritykselle ja työnantaja käsittelee toiminnassaan tällaisia liikesalaisuuksia. Tällöin työntekijän on luonnollisesti pidettävä tiedot salassa.\nEhdotettu liikesalaisuuslain mukainen salassapitovelvollisuus rajoittuu vain palvelusaikaan silloin, kun työntekijä on saanut liikesalaisuuden tietoonsa ilman oikeudetonta menettelyä. Tämä vastaa nykyistä työsopimuslain sääntelyä. On erittäin tärkeää, että liikesalaisuuksia voidaan suojata myös salassapitosopimuksilla työsuhteen päättymisen jälkeen. Ilman salassapitosopimuksia työnantajilla ei käytännössä olisi toimivia keinoja suojata innovaatioihinsa, tuotteisiinsa ja palveluihinsa liittyviä liikesalaisuuksia kilpailijoiltaan. Salassapitosopimusten käyttömahdollisuus tukee omalta osaltaan yritysten mahdollisuutta innovoida ja kasvaa. On myös huomattava, että salassapitosopimuksen rikkominen on juuri yksi liikesalaisuuslain 4 §:ssä mainituista oikeudettoman käyttämisen ja ilmaisemisen muodoista.\nEhdotetun liikesalaisuuslain 6 §:n mukaan työntekijä olisi tietyissä tilanteissa oikeutettu ilmaisemaan työnantajan liikesalaisuuden lain tai työehtosopimuksen mukaiselle edustajalleen. Kyseisellä säännöksellä pantaisiin mietinnön mukaan täytäntöön direktiivin 5 artiklan c-alakohta.\nTyöntekijöiden edustajien tehtävät on määritelty laissa ja työehtosopimuksissa. Näihin tehtäviin liittyvät tiedonsaantioikeudet on kattavasti säännelty niitä koskevissa säännöksissä. Tästä syystä esitetty säännös on tarpeeton. On myös huomattava, ettei liikesalaisuuslain valmistelun aikana ole kyetty esittämään todennäköisiä tilanteita, joissa säännös tulisi sovellettavaksi.\nHallituksen esityksen mukaan liikesalaisuuslaissa säädettäisiin myös teknisen ohjeen suojasta, joka perustuu nykyisin SopMenL:n säännöksiin. Teknisen ohjeen suoja perustuu siihen, että tekninen ohje on luottamuksellisesti uskottu jollekulle tietyn tehtävän suorittamista varten tai muuten liiketarkoituksessa. Teknisen ohjeen vastaanottaja ei tällöin saa käyttää sitä muuhun tarkoitukseen kuin siihen, mihin tekninen ohje on tarkoitettu tai ilmaista teknistä ohjetta oikeudettomasti.


Honda NSC vision 50 cm³ 2015 - Tuusula - Skootteri - Nettimoto\nMyydään tytöllä ollut takuunalainen vuoden 2015 Hondan skootteri. Huollot tehty takuuhuollossa. Seuraava huolto 8000 km. Kypärä mahtuu penkin alle. Takuuta reilu vuosi jäljellä. Mukaan säilytyspeite.\nMoottori 50 cm3, 4-tahti Mittarilukema 5 386 km\nMyydään tytöllä ollut takuunalainen vuoden 2015 Hondan skootteri. Huollot tehty takuuhuollossa. Seuraava huolto 8000 km. Kypärä mahtuu penkin alle.\nTakuuta reilu vuosi jäljellä. Mukaan säilytyspeite.\nNettimoto ID 2235930